ΚΑΝΟΝΙΣΜΌΣ (ΕΕ) αριθ. 1160/2011 ΤΗΣ ΕΠΙΤΡΟΠΉΣ της 14ης Νοεμβρίου 2011 σχετικά με την έγκριση και την άρνηση έγκρισης ορισμένων ισχυρισμών υγείας οι οποίοι διατυπώνονται για τα τρόφιμα και αφορούν στη μείωση του κινδύνου εκδήλωσης ασθένειας (Κείμενο που παρουσιάζει ενδιαφέρον για τον ΕΟΧ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1924/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τους ισχυρισμούς διατροφής και υγείας που διατυπώνονται στα τρόφιμα (1), και ιδίως το άρθρο 17 παράγραφος 3, Εκτιμώντας τα ακόλουθα: (1) Με βάση τον κανονισμό (ΕΚ) αριθ. 1924/2006, απαγορεύονται οι ισχυρισμοί υγείας που διατυπώνονται στα τρόφιμα, αν αυτοί δεν έχουν εγκριθεί από την Επιτροπή σύμφωνα με τον εν λόγω κανονισμό και δεν περιλαμβάνονται σε κατάλογο επιτρεπόμενων ισχυρισμών. (2) Ο κανονισμός (ΕΚ) αριθ. 1924/2006 προβλέπει επίσης ότι οι αιτήσεις για την έγκριση ισχυρισμών υγείας μπορούν να υποβάλλονται από τους υπευθύνους των επιχειρήσεων τροφίμων στην αρμόδια εθνική αρχή ενός κράτους μέλους. Η αρμόδια εθνική αρχή διαβιβάζει τις έγκυρες αιτήσεις στην Ευρωπαϊκή Αρχή για την Ασφάλεια των Τροφίμων (EFSA), στο εξής «η Αρχή». (3) Μετά την παραλαβή της αίτησης, η Αρχή πληροφορεί χωρίς καθυστέρηση τα υπόλοιπα κράτη μέλη και την Επιτροπή σχετικά με την αίτηση και διατυπώνει γνώμη για τον εν λόγω ισχυρισμό υγείας. (4) Η Επιτροπή καλείται να αποφασίζει για την έγκριση των ισχυρισμών υγείας, λαμβάνοντας υπόψη τη γνώμη της Αρχής. (5) Μετά την αίτηση που υποβλήθηκε από την CreaNutrition AG, σύμφωνα με το άρθρο 14 παράγραφος 1 στοιχείο α) του κανονισμού (ΕΚ) αριθ. 1924/2006, η Αρχή κλήθηκε να εκφέρει γνώμη σχετικά με ισχυρισμό υγείας ο οποίος αφορούσε την επίδραση της β-γλυκάνης βρώμης στη μείωση των επιπέδων χοληστερόλης αίματος (ερώτηση αριθ. EFSA-Q-2008-681) (2). Ο ισχυρισμός που προτάθηκε από τον αιτούντα είχε την ακόλουθη διατύπωση: «Η ένταξη της β-γλυκάνης βρώμης σε μια ισορροπημένη διατροφή μπορεί να χαμηλώσει/μειώσει δραστικά τη χοληστερόλη LDL (λιποπρωτεΐνη χαμηλής πυκνότητας) αίματος και την ολική χοληστερόλη». (6) Με βάση τα υποβληθέντα στοιχεία, η Αρχή στη γνώμη της, η οποία παρελήφθη από την Επιτροπή και τα κράτη μέλη στις 8 Δεκεμβρίου 2010, κατέληγε στο συμπέρασμα ότι τεκμηριώνεται η σχέση αίτιου-αποτελέσματος μεταξύ της πρόσληψης β-γλυκάνης βρώμης και της μείωσης των συγκεντρώσεων χοληστερόλης LDL αίματος. Συνεπώς, ένας ισχυρισμός υγείας που αντικατοπτρίζει το εν λόγω συμπέρασμα δύναται να θεωρηθεί ότι συμμορφώνεται με τις απαιτήσεις του κανονισμού (ΕΚ) αριθ. 1924/2006 και θα πρέπει να συμπεριληφθεί στον κατάλογο της Ένωσης με τους επιτρεπόμενους ισχυρισμούς. (7) Το άρθρο 16 παράγραφος 4 του κανονισμού (ΕΚ) αριθ. 1924/2006 προβλέπει ότι σε περίπτωση γνωμοδότησης υπέρ της έγκρισης του ισχυρισμού υγείας, η γνώμη πρέπει να περιλαμβάνει ορισμένα στοιχεία. Συνεπώς, τα στοιχεία αυτά πρέπει να παρατίθενται στο παράρτημα I του παρόντος κανονισμού όσον αφορά τον εγκεκριμένο ισχυρισμό και να περιλαμβάνουν, κατά περίπτωση, την αναθεωρημένη διατύπωση του ισχυρισμού, ειδικούς όρους χρήσης του ισχυρισμού και, αν κρίνεται σκόπιμο, όρους ή περιορισμούς χρήσης του τροφίμου και/ή πρόσθετη δήλωση ή προειδοποίηση, σύμφωνα με τους κανόνες που θεσπίζονται στον κανονισμό (ΕΚ) αριθ. 1924/2006 και σύμφωνα με τις γνώμες της Αρχής. (8) Ένας από τους στόχους του κανονισμού (ΕΚ) αριθ. 1924/2006 είναι να εξασφαλίζει ότι οι ισχυρισμοί υγείας είναι αληθείς, σαφείς, αξιόπιστοι και χρήσιμοι για τον καταναλωτή, και ότι η διατύπωση και η παρουσίαση πρέπει να λαμβάνονται υπόψη ως προς αυτό. Ως εκ τούτου, όταν η διατύπωση των ισχυρισμών έχει το ίδιο νόημα για τους καταναλωτές με τη διατύπωση ενός εγκεκριμένου ισχυρισμού υγείας, επειδή καταδεικνύουν την ίδια σχέση που υπάρχει μεταξύ, αφενός, μιας κατηγορίας τροφίμων, ενός τροφίμου ή ενός από τα συστατικά του και, αφετέρου, της υγείας, θα πρέπει να υπόκεινται στους ίδιους όρους χρήσης που καθορίζονται στο παράρτημα του παρόντος κανονισμού. (9) Μετά την αίτηση που υποβλήθηκε από την HarlandHall Ltd (εξ ονόματος της ένωσης παραγωγών πρωτεΐνης σόγιας, της ευρωπαϊκής ομοσπονδίας φυτικών πρωτεϊνών και της ένωσης ευρωπαίων παραγωγών φυσικών τροφίμων με βάση τη σόγια), που υπεβλήθη σύμφωνα με το άρθρο 14 παράγραφος 1 στοιχείο α) του κανονισμού (ΕΚ) αριθ. 1924/2006, η Αρχή κλήθηκε να εκφέρει γνώμη σχετικά με ισχυρισμό υγείας ο οποίος αφορούσε την επίδραση της πρωτεΐνης σόγιας στη μείωση των συγκεντρώσεων χοληστερόλης στο αίμα (ερώτηση αριθ. EFSA-Q-2009-00672) (3). Ο ισχυρισμός που προτάθηκε από τους αιτούντες είχε την ακόλουθη διατύπωση: «Έχει αποδειχθεί ότι η πρωτεΐνη σόγιας χαμηλώνει/μειώνει τα επίπεδα χοληστερόλης στο αίμα· ότι η μείωση των επιπέδων χοληστερόλης στο αίμα μειώνει τον κίνδυνο καρδιοπάθειας (στεφανιαίας νόσου)». (10) Με βάση τα υποβληθέντα στοιχεία, η Αρχή στη γνώμη της, η οποία παρελήφθη από την Επιτροπή και τα κράτη μέλη στις 30 Ιουλίου 2010, κατέληγε στο συμπέρασμα ότι δεν τεκμηριώνεται η σχέση αίτιου-αποτελέσματος μεταξύ της πρόσληψης πρωτεΐνης σόγιας και της αναφερόμενης επίδρασης. Συνεπώς, εφόσον ο ισχυρισμός δεν συμμορφώνεται με τις απαιτήσεις του κανονισμού (ΕΚ) αριθ. 1924/2006, δεν πρέπει να εγκριθεί. (11) Μετά την αίτηση που υποβλήθηκε από την Danone France, σύμφωνα με το άρθρο 14 παράγραφος 1 στοιχείο α) του κανονισμού (ΕΚ) αριθ. 1924/2006, η Αρχή κλήθηκε να εκφέρει γνώμη σχετικά με ισχυρισμό υγείας ο οποίος αφορούσε την επίδραση του Actimel®, γαλακτοκομικού προϊόντος που έχει υποστεί ζύμωση και που περιέχει Lactobacillus casei DN-114 001 και βακτήρια ζύμωσης γιαουρτιού σε συμβίωση, στη μείωση της παρουσίας τοξινών του Clostridium difficile στα έντερα (Ερώτηση αριθ. EFSA-Q-2009-00776) (4) (12) Με βάση τα υποβληθέντα στοιχεία, η Αρχή στη γνώμη της, η οποία παρελήφθη από την Επιτροπή και τα κράτη μέλη στις 8 Δεκεμβρίου 2010, κατέληγε στο συμπέρασμα ότι τα παρεχόμενα αποδεικτικά στοιχεία είναι ανεπαρκή για την καθιέρωση σχέσης αίτιου-αποτελέσματος μεταξύ της κατανάλωσης Actimel® και της μείωσης του κινδύνου διάρροιας από C. difficile λόγω μείωσης της παρουσίας τοξινών του C. difficile. Συνεπώς, εφόσον ο ισχυρισμός δεν συμμορφώνεται με τις απαιτήσεις του κανονισμού (ΕΚ) αριθ. 1924/2006, δεν πρέπει να εγκριθεί. (13) Κατά τον καθορισμό των μέτρων που προβλέπονται στον παρόντα κανονισμό συνεκτιμήθηκαν τα σχόλια που υπέβαλαν οι αιτούντες και το κοινό στην Επιτροπή σύμφωνα με το άρθρο 16 παράγραφος 6 του κανονισμού (ΕΚ) αριθ. 1924/2006. (14) Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων και ούτε το Ευρωπαϊκό Κοινοβούλιο ούτε το Συμβούλιο αντιτάχθηκαν στα μέτρα αυτά, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 1. Οι ισχυρισμοί υγείας που παρατίθενται στο παράρτημα I του παρόντος κανονισμού μπορούν να διατυπώνονται σε τρόφιμα στην αγορά της Ευρωπαϊκής Ένωσης σύμφωνα με τους όρους που προβλέπονται στο εν λόγω παράρτημα. 2. Οι ισχυρισμοί υγείας που αναφέρονται στην παράγραφο 1 περιλαμβάνονται στον κατάλογο επιτρεπόμενων ισχυρισμών της Ένωσης που αναφέρεται στο άρθρο 14 παράγραφος 1 του κανονισμού (ΕΚ) αριθ. 1924/2006. Άρθρο 2 Οι ισχυρισμοί υγείας που παρατίθενται στο παράρτημα II του παρόντος κανονισμού δεν περιλαμβάνονται στον κατάλογο της Ένωσης με τους επιτρεπόμενους ισχυρισμούς που προβλέπεται στο άρθρο 14 παράγραφος 1 του κανονισμού (ΕΚ) αριθ. 1924/2006. Άρθρο 3 Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 14 Νοεμβρίου 2011.

Πολιτική για την υγεία


ΑΠΌΦΑΣΗ ΤΗΣ ΕΠΙΤΡΟΠΉΣ της 13ης Δεκεμβρίου 2010 για τη θέσπιση κριτηρίων όσον αφορά τη χρήση από τα πλοία μεταφοράς υγροποιημένου αερίου τεχνολογικών μεθόδων ως εναλλακτικών λύσεων εκπομπών, αντί της χρήσης καυσίμων πλοίων χαμηλής περιεκτικότητας σε θείο, που ανταποκρίνονται στις απαιτήσεις του άρθρου 4β της οδηγίας 1999/32/ΕΚ του Συμβουλίου σχετικά με τη μείωση της περιεκτικότητας ορισμένων υγρών καυσίμων σε θείο όπως τροποποιήθηκε από την οδηγία 2005/33/ΕΚ του Ευρωπαϊκού Κοινοβουλίου και του Συμβουλίου σχετικά με την περιεκτικότητα των καυσίμων πλοίων σε θείο [κοινοποιηθείσα υπό τον αριθμό Ε(2010) 8753] (Κείμενο που παρουσιάζει ενδιαφέρον για τον ΕΟΧ) (2010/769/ΕΕ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη συνθήκη για τη λειτουργία της Ευρωπαϊκής Ένωσης, Έχοντας υπόψη την οδηγία 1999/32/ΕΚ του Συμβουλίου, της 26ης Απριλίου 1999, σχετικά με τη μείωση της περιεκτικότητας ορισμένων υγρών καυσίμων σε θείο (1) όπως τροποποιήθηκε από την οδηγία 2005/33/ΕΚ του Ευρωπαϊκού Κοινοβουλίου και του Συμβουλίου (2), και ιδίως το άρθρο 4γ, Εκτιμώντας τα ακόλουθα: (1) Το άρθρο 4β της οδηγίας ορίζει ότι τα σκάφη που είναι αγκυροβολημένα σε κοινοτικούς λιμένες δεν χρησιμοποιούν, από την 1η Ιανουαρίου 2010, καύσιμα πλοίων με περιεκτικότητα σε θείο που να υπερβαίνει το 0,1 % κατά μάζα. Ωστόσο, η απαίτηση αυτή δεν εφαρμόζεται στα καύσιμα πλοίων τα οποία χρησιμοποιούν εγκεκριμένες τεχνολογίες μείωσης των εκπομπών σύμφωνα με το άρθρο 4γ. (2) Το άρθρο 4γ παράγραφος 4 ορίζει ότι τα κράτη μέλη μπορούν να επιτρέπουν στα πλοία να χρησιμοποιούν εγκεκριμένες τεχνολογίες μείωσης των εκπομπών, αντί της χρήσης καυσίμων πλοίων με χαμηλή περιεκτικότητα σε θείο που πληρούν τις απαιτήσεις του άρθρου 4β, υπό τον όρο ότι τα εν λόγω πλοία επιτυγχάνουν συνεχώς μειώσεις των εκπομπών οι οποίες είναι τουλάχιστον ισοδύναμες προς εκείνες που θα μπορούσαν να επιτευχθούν μέσω των ορίων περιεκτικότητας των καυσίμων σε θείο που προβλέπει η οδηγία. (3) Το άρθρο 4γ παράγραφος 3 προβλέπει τη θέσπιση κριτηρίων για τη χρήση τεχνολογιών μείωσης των εκπομπών από τα πλοία κάθε σημαίας σε περίκλειστους εσωτερικούς και εξωτερικούς λιμένες και σε εκβολές ποταμών στην Κοινότητα σύμφωνα με τη διαδικασία του άρθρου 9 παράγραφος 2 της οδηγίας. Τα κριτήρια αυτά κοινοποιούνται στον ΔΝΟ. (4) Τα πλοία μεταφοράς υγροποιημένου αερίου (LNG) είναι συχνά εφοδιασμένα με λέβητες διπλού καυσίμου, χρησιμοποιώντας αέρια εξάτμισης και βαρύ μαζούτ για την πρόωση και τις σχετιζόμενες με τον χειρισμό των εμπορευμάτων εργασίες. Προκειμένου να καλυφθούν οι απαιτήσεις της οδηγίας, τα περισσότερα πλοία μεταφοράς υγροποιημένου αερίου τα οποία προσεγγίζουν σε λιμένες της ΕΕ θα μπορούσαν να χρησιμοποιούν τεχνολογία μείωσης των εκπομπών που συνεπάγεται τη χρήση μείγματος καυσίμων πλοίων και αερίων εξάτμισης για την παραγωγή εκπομπών θείου μικρότερων από ή ίσων με το 0,1 % των εκπομπών θείου σε καύσιμα. (5) Μακροπρόθεσμα, τα αέρα εξάτμισης θα μπορούσαν να χρησιμοποιούνται ως πρωτογενή καύσιμα κατά την αγκυροβολία, παράγοντας λιγότερες εκπομπές θείου από αυτές που θα επιτυγχάνονταν μέσω των ορίων για το θείο στα καύσιμα, που καθορίζει η οδηγία. (6) Τα μέτρα που προβλέπονται στην παρούσα απόφαση είναι σύμφωνα με τη γνώμη της ρυθμιστικής επιτροπής που συνεστήθη σύμφωνα με το άρθρο 9 παράγραφος 2 της οδηγίας, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Ως πλοίο μεταφοράς υγροποιημένου αερίου (LNG) νοείται φορτηγό πλοίο που έχει ναυπηγηθεί ή υποστεί μετασκευές και το οποίο χρησιμοποιείται για τη μεταφορά χύδην υγροποιημένου φυσικού αερίου, όπως ορίζεται στον διεθνή κώδικα για τη ναυπήγηση και τον εξοπλισμό των πλοίων που μεταφέρουν χύδην υγροποιημένα αέρια (κώδικας IGC). Άρθρο 2 Προκειμένου να επιτευχθεί ο στόχος της μείωσης των εκπομπών από πλοία μέσω εναλλακτικής τεχνολογικής μεθόδου μείωσης με τη βοήθεια μείγματος καυσίμων πλοίων και αερίων εξάτμισης, τα πλοία μεταφοράς υγροποιημένου αερίου θα χρησιμοποιούν και θα συμμορφώνονται με τα κριτήρια υπολογισμού που καθορίζονται στο παράρτημα. Τα πλοία μεταφοράς υγροποιημένου αερίου μπορούν να χρησιμοποιούν την εναλλακτική τεχνολογική μέθοδο μείωσης ενώ είναι αγκυροβολημένα σε κοινοτικούς λιμένες, αφήνοντας επαρκή χρονικά περιθώρια για το πλήρωμα ώστε να ολοκληρώσει τη λήψη των τυχόν αναγκαίων μέτρων για τη χρήση μείγματος καυσίμων πλοίων και αερίων εξάτμισης, το συντομότερο δυνατό μετά την αγκυροβόληση και την τελευταία ει δυνατόν στιγμή πριν από τον απόπλου. Άρθρο 3 Οι επιτυγχανόμενες μειώσεις εκπομπών θείου που οφείλονται στην εφαρμογή της μεθόδου που αναφέρεται στο άρθρο 2 πρέπει να είναι τουλάχιστον ισοδύναμες με τις μειώσεις που θα επιτυγχάνονταν μέσω της χρήσης των ορίων θείου στα καύσιμα, που ορίζονται στην οδηγία. Άρθρο 4 Τα κράτη μέλη θα απαιτούν από τα πλοία μεταφοράς υγροποιημένου αερίου τα οποία χρησιμοποιούν την εναλλακτική τεχνολογική μέθοδο μείωσης και προσεγγίζουν σε λιμένες υπό τη δικαιοδοσία τους να καταθέτουν λεπτομερή στοιχεία που περιέχονται στο ημερολόγιο του πλοίου, συμπεριλαμβανομένου του τύπου και της ποσότητας των καυσίμων που χρησιμοποιούνται στο πλοίο. Για τον σκοπό αυτό, τα εν λόγω πλοία πρέπει να είναι καταλλήλως εφοδιασμένα για συνεχή παρακολούθηση και μέτρηση της κατανάλωσης των αερίων εξάτμισης και των καυσίμων πλοίων. Άρθρο 5 Τα κράτη μέλη λαμβάνουν τα κατάλληλα μέτρα παρακολούθησης και ελέγχου της χρήσης της εναλλακτικής τεχνολογικής μεθόδου μείωσης κατά την αγκυροβολία, βάσει των επιτυγχανόμενων μειώσεων των εκπομπών από τα πλοία μεταφοράς υγροποιημένου αερίου. Άρθρο 6 Η παρούσα απόφαση απευθύνεται στα κράτη μέλη. Βρυξέλλες, 13 Δεκεμβρίου 2010.

Υδρογονάνθρακες

Βιομηχανία πετρελαίου


ΑΠΌΦΑΣΗ ΤΟΥ ΣΥΜΒΟΥΛΊΟΥ της 9ης Μαρτίου 2011 για τη σύναψη συμφωνίας επιστημονικής και τεχνολογικής συνεργασίας μεταξύ της Ευρωπαϊκής Ένωσης και της κυβέρνησης των Φερόων Νήσων, με την οποία οι Φερόες Νήσοι συνδέονται με το έβδομο κοινοτικό πρόγραμμα-πλαίσιο δραστηριοτήτων έρευνας, τεχνολογικής ανάπτυξης και επίδειξης (2007-2013) (2011/218/ΕΕ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη συνθήκη για τη λειτουργία της Ευρωπαϊκής Ένωσης, και ιδίως το άρθρο 186 σε συνδυασμό με το άρθρο 218 παράγραφος 6 στοιχείο α) σημείο v), Έχοντας υπόψη την πρόταση της Επιτροπής, Έχοντας υπόψη την έγκριση του Ευρωπαϊκού Κοινοβουλίου, Εκτιμώντας τα ακόλουθα: (1) Η Επιτροπή διαπραγματεύτηκε, εξ ονόματος της Ένωσης, συμφωνία επιστημονικής και τεχνολογικής συνεργασίας με την κυβέρνηση των Φερόων Νήσων, με την οποία οι Φερόες Νήσοι συνδέονται με το έβδομο κοινοτικό πρόγραμμα-πλαίσιο δραστηριοτήτων έρευνας, τεχνολογικής ανάπτυξης και επίδειξης (2007-2013) (στο εξής «η συμφωνία»). (2) Η συμφωνία υπογράφτηκε από τους εκπροσώπους των μερών στις 3 Ιουνίου 2010 στις Βρυξέλλες και τέθηκε σε προσωρινή εφαρμογή από 1ης Ιανουαρίου 2010, με την επιφύλαξη της σύναψής της σε μεταγενέστερη ημερομηνία. (3) Η συμφωνία πρέπει να συναφθεί εξ ονόματος της Ένωσης, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Με την παρούσα εγκρίνεται εκ μέρους της Ένωσης η συμφωνία επιστημονικής και τεχνολογικής συνεργασίας μεταξύ της Ευρωπαϊκής Ένωσης και της κυβέρνησης των Φερόων Νήσων, με την οποία οι Φερόες Νήσοι συνδέονται με το έβδομο κοινοτικό πρόγραμμα-πλαίσιο δραστηριοτήτων έρευνας, τεχνολογικής ανάπτυξης και επίδειξης (2007-2013) (1). Άρθρο 2 Η Επιτροπή καθορίζει τη θέση που θα λαμβάνει η Ένωση στο πλαίσιο της κοινής επιτροπής που συστήνεται δυνάμει του άρθρου 4 παράγραφος 1 της συμφωνίας. Άρθρο 3 Ο πρόεδρος του Συμβουλίου προβαίνει, εξ ονόματος της Ένωσης, στην κοινοποίηση που προβλέπεται στο άρθρο 5 παράγραφος 2 της συμφωνίας. Άρθρο 4 Η παρούσα απόφαση αρχίζει να ισχύει την ημέρα της δημοσίευσής της. Βρυξέλλες, 9 Μαρτίου 2011.

Διεθνείς συμφωνίες

ΔΙΕΘΝΕΙΣ ΣΧΕΣΕΙΣ


ΑΠΌΦΑΣΗ ΤΗΣ ΕΠΙΤΡΟΠΉΣ της 10ης Μαΐου 2010 για την τροποποίηση των παραρτημάτων Ι και ΙΙ της απόφασης 2009/861/ΕΚ σχετικά με τη λήψη μεταβατικών μέτρων, βάσει του κανονισμού (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, όσον αφορά τη μεταποίηση νωπού γάλακτος που δεν ανταποκρίνεται στις απαιτήσεις της ΕΕ σε ορισμένες εγκαταστάσεις μεταποίησης γάλακτος στη Βουλγαρία [κοινοποιηθείσα υπό τον αριθμό Ε(2010) 2953] (Κείμενο που παρουσιάζει ενδιαφέρον για τον ΕΟΧ) (2010/276/ΕΕ) Η ΕΥΡΩΠΑÏΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, τον κανονισμό (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης (1), και ιδίως το άρθρο 9, Εκτιμώντας τα ακόλουθα: (1) Ο κανονισμός (ΕΚ) αριθ. 853/2004 επιβάλλει στους υπευθύνους των επιχειρήσεων τροφίμων ειδικούς κανόνες υγιεινής για τα τρόφιμα ζωικής προέλευσης. Οι κανόνες αυτοί περιλαμβάνουν απαιτήσεις υγιεινής σχετικά με το νωπό γάλα και τα γαλακτοκομικά προϊόντα. (2) Η απόφαση 2009/861/ΕΚ της Επιτροπής (2) προβλέπει ορισμένες παρεκκλίσεις από τις απαιτήσεις που καθορίζονται στα υποκεφάλαια ΙΙ και ΙΙΙ του κεφαλαίου Ι του τμήματος ΙΧ του παραρτήματος ΙΙΙ του κανονισμού (ΕΚ) αριθ. 853/2004 για τα ιδρύματα μεταποίησης γάλακτος στη Βουλγαρία που απαριθμούνται στην εν λόγω απόφαση. Η εν λόγω απόφαση εφαρμόζεται από την 1η Ιανουαρίου 2010 έως την 31η Δεκεμβρίου 2011. (3) Συνεπώς, ορισμένα ιδρύματα μεταποίησης γάλακτος που απαριθμούνται στο παράρτημα Ι της απόφασης 2009/861/ΕΚ μπορούν, κατά την παρέκκλιση από τις σχετικές διατάξεις του κανονισμού (ΕΚ) αριθ. 853/2004, να επεξεργάζονται συμμορφούμενο και μη συμμορφούμενο γάλα υπό τον όρο ότι η μεταποίηση πραγματοποιείται σε χωριστές γραμμές παραγωγής. Επιπλέον, ορισμένες εγκαταστάσεις μεταποίησης γάλακτος που περιλαμβάνονται στο παράρτημα ΙΙ της εν λόγω απόφασης μπορούν να εξακολουθήσουν να μεταποιούν γάλα που δεν ανταποκρίνεται στις απαιτήσεις της ΕΕ χωρίς χωριστές γραμμές παραγωγής. (4) Η Βουλγαρία έστειλε στην Επιτροπή έναν αναθεωρημένο και ενημερωμένο κατάλογο των εν λόγω ιδρυμάτων μεταποίησης γάλακτος στις 20 Νοεμβρίου 2009. Επομένως, είναι αναγκαίο να τροποποιηθούν οι κατάλογοι των εγκαταστάσεων που περιέχονται στα παραρτήματα της απόφασης 2009/861/ΕΚ. (5) Δεδομένου ότι η απόφαση 2009/861/ΕΚ πρόκειται να εφαρμοστεί από την 1η Ιανουαρίου 2010, η παρούσα απόφαση πρέπει επίσης να εφαρμόζεται από εκείνη την ημερομηνία. (6) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Τα παραρτήματα I και ΙΙ της απόφασης 2009/861/ΕΟΚ αντικαθίστανται από το κείμενο του παραρτήματος της παρούσας απόφασης. Άρθρο 2 Η παρούσα απόφαση αρχίζει να ισχύει την 1η Ιανουαρίου 2010. Άρθρο 3 Η παρούσα απόφαση απευθύνεται στα κράτη μέλη. Βρυξέλλες, 10 Μαΐου 2010.

Πολιτική για την υγεία


ΑΠΌΦΑΣΗ ΤΗΣ ΕΠΙΤΡΟΠΉΣ της 28ης Φεβρουαρίου 2011 η οποία τροποποιεί την απόφαση E(2008) 4617 σχετικά με τους κανόνες για τις διαδικασίες υποβολής, αξιολόγησης, επιλογής και κατακύρωσης προτάσεων για έμμεσες δράσεις στο πλαίσιο του εβδόμου προγράμματος-πλαισίου δραστηριοτήτων έρευνας, τεχνολογικής ανάπτυξης και επίδειξης της Ευρωπαϊκής Κοινότητας (2007-2013) και στο πλαίσιο του εβδόμου προγράμματος-πλαισίου δραστηριοτήτων πυρηνικής έρευνας και εκπαίδευσης της Ευρωπαϊκής Κοινότητας Ατομικής Ενέργειας (Ευρατόμ) (2007-2011) (Κείμενο που παρουσιάζει ενδιαφέρον για τον ΕΟΧ) (2011/161/ΕΕ, Ευρατόμ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη συνθήκη για τη λειτουργία της Ευρωπαϊκή Ένωσης, Έχοντας υπόψη τη συνθήκη για την ίδρυση της Ευρωπαϊκής Κοινότητας Ατομικής Ενέργειας, Έχοντας υπόψη τον κανονισμό (ΕΚ) αριθ. 1906/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, με τον οποίο καθορίζονται οι κανόνες συμμετοχής επιχειρήσεων, ερευνητικών κέντρων και πανεπιστημίων στις δράσεις που αναλαμβάνονται βάσει του εβδόμου προγράμματος-πλαισίου της Ευρωπαϊκής Κοινότητας και οι κανόνες διάδοσης των ερευνητικών αποτελεσμάτων (2007-2013) (1), και ιδίως το άρθρο 16 παράγραφος 3, Έχοντας υπόψη τον κανονισμό (Ευρατόμ) αριθ. 1908/2006 του Συμβουλίου, της 19ης Δεκεμβρίου 2006, με τον οποίο καθορίζονται οι κανόνες συμμετοχής επιχειρήσεων, ερευνητικών κέντρων και πανεπιστημίων στις δράσεις που αναλαμβάνονται δυνάμει του εβδόμου προγράμματος-πλαισίου της Ευρωπαϊκής Κοινότητας Ατομικής Ενέργειας και οι κανόνες διάδοσης των ερευνητικών αποτελεσμάτων (2007-2011) (2), και ιδίως το άρθρο 15 παράγραφος 3, Εκτιμώντας τα ακόλουθα: (1) Η Επιτροπή έχει εκπονήσει κανόνες που διέπουν τη διαδικασία υποβολής προτάσεων, καθώς και τις αντίστοιχες διαδικασίες αξιολόγησης, επιλογής και κατακύρωσης («οι κανόνες»). (2) Σκοπός των κανόνων είναι η καθιέρωση ενός πλαισίου για τη διεκπεραίωση των προτάσεων του εβδόμου προγράμματος-πλαισίου (ΕΚ και Ευρατόμ). Οι εν λόγω κανόνες πρέπει να διασφαλίζουν τη συνεκτική προσέγγιση όλων των ειδικών προγραμμάτων (εκτός του προγράμματος «Ιδέες»), αποτελώντας παράλληλα ένα ευέλικτο μέσο όπου αυτό είναι αναγκαίο. (3) Οι κανόνες προσδιορίζουν επίσης τον ρόλο και τις υποχρεώσεις των ανεξάρτητων εμπειρογνωμόνων οι οποίοι, σύμφωνα με τους κανονισμούς (ΕΚ) αριθ. 1906/2006 και (Ευρατόμ) αριθ. 1908/2006, συνδράμουν την Επιτροπή στην αξιολόγηση των προτάσεων για έμμεσες δράσεις, συμπεριλαμβανομένου του υποδείγματος επιστολής διορισμού που τους απευθύνεται. (4) Οι εν λόγω κανόνες εγκρίθηκαν δεόντως από την Επιτροπή στις 30 Μαρτίου 2007 [COM(2007) 1390] και αναθεωρήθηκαν, βάσει διαδικασίας εξουσιοδότησης, στις 13 Φεβρουαρίου 2008 [DL(2008) 314] και εκ νέου στις 21 Αυγούστου 2008 [Ε(2008) 4617]. Επί του παρόντος καθίσταται αναγκαία η εισαγωγή ορισμένων επιπλέον τροποποιήσεων και η διασαφήνιση ορισμένων σημείων με βάση την έως τώρα αποκτηθείσα πείρα. Συγχρόνως, το κείμενο εναρμονίζεται με τη συνθήκη για τη λειτουργία της Ευρωπαϊκή Ένωσης, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Το παράρτημα της απόφασης Ε(2008)4617 αντικαθίσταται από το παράρτημα της παρούσας απόφασης. Άρθρο 2 Οι κανόνες για την υποβολή προτάσεων και τις σχετικές διαδικασίες αξιολόγησης, επιλογής και κατακύρωσης που αφορούν τις έμμεσες δράσεις δυνάμει των ειδικών προγραμμάτων «Συνεργασία», «Ικανότητες», «Άνθρωποι» και «Ευρατόμ» του εβδόμου προγράμματος-πλαισίου (2007-2013) ισχύουν για όλες τις προσκλήσεις υποβολής προτάσεων που δημοσιεύονται από την ημερομηνία έναρξης ισχύος της παρούσας απόφασης. Άρθρο 3 Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκή Ένωσης. Βρυξέλλες, 28 Φεβρουαρίου 2011.

Πυρηνική βιομηχανία


ΚΑΝΟΝΙΣΜΌΣ (ΕΕ) αριθ. 1161/2010 ΤΗΣ ΕΠΙΤΡΟΠΉΣ της 9ης Δεκεμβρίου 2010 σχετικά με την απόρριψη έγκρισης ορισμένων ισχυρισμών υγείας που διατυπώνονται για τα τρόφιμα, εξαιρουμένων όσων αφορούν τη μείωση του κινδύνου εκδήλωσης ασθένειας και την ανάπτυξη και υγεία των παιδιών (Κείμενο που παρουσιάζει ενδιαφέρον για τον ΕΟΧ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1924/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τους ισχυρισμούς επί θεμάτων διατροφής και υγείας που διατυπώνονται για τα τρόφιμα (1), και ιδίως το άρθρο 18 παράγραφος 5, Εκτιμώντας τα ακόλουθα: (1) Με βάση τον κανονισμό (ΕΚ) αριθ. 1924/2006, απαγορεύονται οι ισχυρισμοί υγείας που διατυπώνονται στα τρόφιμα, αν αυτοί δεν έχουν εγκριθεί από την Επιτροπή σύμφωνα με τον εν λόγω κανονισμό και δεν περιλαμβάνονται σε κατάλογο επιτρεπόμενων ισχυρισμών. (2) Ο κανονισμός (ΕΚ) αριθ. 1924/2006 προβλέπει επίσης ότι αιτήσεις για την έγκριση ισχυρισμών υγείας μπορούν να υποβάλλονται από τους υπευθύνους των επιχειρήσεων τροφίμων στην αρμόδια εθνική αρχή του κράτους μέλους. Η αρμόδια εθνική αρχή διαβιβάζει τις έγκυρες αιτήσεις στην Ευρωπαϊκή Αρχή για την Ασφάλεια των Τροφίμων (EFSA), στο εξής «η Αρχή». (3) Μετά την παραλαβή της αίτησης, η Αρχή ενημερώνει χωρίς καθυστέρηση τα άλλα κράτη μέλη και την Επιτροπή σχετικά με την αίτηση και διατυπώνει γνώμη για τον υπό εξέταση ισχυρισμό υγείας. (4) Η Επιτροπή καλείται να αποφασίζει την έγκριση ή μη των ισχυρισμών υγείας, λαμβάνοντας υπόψη τη γνώμη της Αρχής. (5) Μετά την αίτηση που υποβλήθηκε από το εργαστήριο Laboratoire Vie et Santé στις 29 Δεκεμβρίου 2008 σύμφωνα με το άρθρο 13 παράγραφος 5 του κανονισμού (ΕΚ) αριθ. 1924/2006, η Αρχή κλήθηκε να εκδώσει γνώμη σχετικά με ισχυρισμό υγείας ο οποίος αφορούσε την επίδραση του προϊόντος Catalgine® bouffées de chaleur στη μείωση του αριθμού των εξάψεων (ερώτηση αριθ. EFSA-Q-2009-00852) (2). Ο ισχυρισμός που προτάθηκε από τον αιτούντα είχε την εξής διατύπωση: «Συμβάλλει στη μείωση του αριθμού των εξάψεων». (6) Στις 13 Ιανουαρίου 2010 η Επιτροπή και τα κράτη μέλη παρέλαβαν την επιστημονική γνώμη της Αρχής, που κατέληγε στο συμπέρασμα ότι, με βάση τα στοιχεία που υποβλήθηκαν, δεν τεκμηριώνεται επιστημονικά η σχέση αιτίου-αποτελέσματος μεταξύ της κατανάλωσης Catalgine® bouffées de chaleur και της ισχυριζόμενης επίδρασης. Ως εκ τούτου, αφού ο ισχυρισμός δεν συμμορφώνεται με τις απαιτήσεις του κανονισμού (ΕΚ) αριθ. 1924/2006, δεν θα πρέπει να εγκριθεί. (7) Οι ισχυρισμοί υγείας που αναφέρονται στο άρθρο 13 παράγραφος 1 στοιχείο α) του κανονισμού (ΕΚ) αριθ. 1924/2006 υπόκεινται στα μεταβατικά μέτρα που ορίζονται στο άρθρο 28 παράγραφος 5 του εν λόγω κανονισμού μόνο αν συμμορφώνονται με τους όρους που προβλέπονται σε αυτόν, όπως με τον όρο ότι πρέπει να συμμορφώνονται με τον κανονισμό. Ως προς τον ισχυρισμό τον οποίον αφορά ο παρών κανονισμός, η Αρχή κατέληξε στο συμπέρασμα ότι δεν τεκμηριώνεται επιστημονικά η σχέση αιτίου-αποτελέσματος μεταξύ της κατανάλωσης του τροφίμου και της ισχυριζόμενης επίδρασης και, ως εκ τούτου, δεν συνάδει με τον κανονισμό (ΕΚ) αριθ. 1924/2006. Κατά συνέπεια, δεν μπορεί να επωφεληθεί από τη μεταβατική περίοδο που προβλέπεται στο άρθρο 28 παράγραφος 5 του εν λόγω κανονισμού. Προβλέπεται εξάμηνη μεταβατική περίοδος, προκειμένου να μπορέσουν οι υπεύθυνοι των επιχειρήσεων τροφίμων να προσαρμοστούν στις απαιτήσεις που ορίζονται στον παρόντα κανονισμό. (8) Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων και ούτε το Ευρωπαϊκό Κοινοβούλιο ούτε το Συμβούλιο αντιτάχθηκαν σε αυτά, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο ισχυρισμός υγείας που παρατίθεται στο παράρτημα του παρόντος κανονισμού δεν περιλαμβάνεται στον κατάλογο της Ένωσης με τους επιτρεπόμενους ισχυρισμούς ο οποίος προβλέπεται στο άρθρο 13 παράγραφος 3 του κανονισμού (ΕΚ) αριθ. 1924/2006. Ωστόσο, μπορεί να εξακολουθήσει να χρησιμοποιείται για έξι μήνες μετά την έναρξη ισχύος του παρόντος κανονισμού. Άρθρο 2 Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 9 Δεκεμβρίου 2010.

Πολιτική για την υγεία

ΑΓΟΡΑΝΟΜΙΚΗ ΝΟΜΟΘΕΣΙΑ


ΚΑΝΟΝΙΣΜΌΣ (ΕΕ) αριθ. 220/2010 ΤΗΣ ΕΠΙΤΡΟΠΉΣ της 16ης Μαρτίου 2010 για τη θέσπιση του προγράμματος ενοτήτων ad hoc, που θα καλύπτει τα έτη 2013 έως 2015, με σκοπό τη διενέργεια της δειγματοληπτικής έρευνας εργατικού δυναμικού που προβλέπεται από τον κανονισμό (ΕΚ) αριθ. 577/98 του Συμβουλίου (Κείμενο που παρουσιάζει ενδιαφέρον για τον ΕΟΧ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, τον κανονισμό (ΕΚ) αριθ. 577/98 του Συμβουλίου, της 9ης Μαρτίου 1998, για τη διενέργεια δειγματοληπτικής έρευνας εργατικού δυναμικού στην Κοινότητα (1), και ιδίως το άρθρο 4 παράγραφος 2, Εκτιμώντας τα ακόλουθα: (1) Σύμφωνα με τον κανονισμό (ΕΚ) αριθ. 577/98, είναι ανάγκη να αποσαφηνιστούν τα στοιχεία του προγράμματος ενοτήτων ad hoc που θα καλύπτει τα έτη 2013 έως 2015. (2) Υπάρχει ανάγκη για πρόσθετες πηγές (2) για ορισμένους τομείς με υψηλούς κινδύνους επαγγελματικών ατυχημάτων ή ασθενειών και άλλα προβλήματα υγείας που σχετίζονται με την εργασία αλλά που συνήθως δεν καλύπτονται -ή δεν καλύπτονται πλήρως- από τα εθνικά συστήματα κοινωνικής ασφάλισης, όπως η «Αλιεία και υδατοκαλλιέργεια» (κλάδος 03 της NACE αναθ. 2), τα «Ορυχεία και λατομεία» (τομέας Β της NACE αναθ. 2) ή οι «Δραστηριότητες σχετικές με την ανθρώπινη υγεία και την κοινωνική μέριμνα» (τομέας Π της NACE αναθ. 2). (3) Μια νέα ενότητα ad hoc για τα εργατικά ατυχήματα και τα προβλήματα υγείας που σχετίζονται με την εργασία θα παράσχει σημαντική προστιθέμενη αξία στις πληροφορίες που μπορούν να ληφθούν από τις ευρωπαϊκές στατιστικές για τα εργατικά ατυχήματα (ΕΣΕΑ) και τις ευρωπαϊκές στατιστικές για τις επαγγελματικές ασθένειες (Ε.Σ.ΕΠ.ΑΣ.), επιτρέποντας, ειδικότερα, την άμεση σύνδεση των στοιχείων σχετικά με τα ατυχήματα και τις επαγγελματικές ασθένειες με την κατάσταση των ατόμων στην αγορά εργασίας και τις πληροφορίες που λαμβάνονται σχετικά με τους αναδυόμενους κινδύνους (π.χ. τα προβλήματα υγείας που σχετίζονται με την εργασία τα οποία δεν αναγνωρίζονται ως επαγγελματικές ασθένειες στην εθνική νομοθεσία). (4) Η ευρωπαϊκή στρατηγική για την απασχόληση αντικατοπτρίζει πλήρως την ανάγκη να ληφθούν υπόψη οι εργασιακές πτυχές της μετανάστευσης, ιδίως δε την ανάγκη να βελτιωθεί η κατάσταση των μεταναστών στην αγορά εργασίας. Οι κατευθυντήριες γραμμές για την απασχόληση που θεσπίστηκαν με την απόφαση 2008/618/ΕΚ του Συμβουλίου (3) και αποτελούν αναπόσπαστο τμήμα του «ολοκληρωμένου πακέτου κατευθυντήριων γραμμών», το οποίο έχει σκοπό να προωθήσει την ανάπτυξη και την απασχόληση στην Ευρώπη στο πλαίσιο της ανανεωμένης στρατηγικής της Λισαβόνας, ζητούν να δοθεί ιδιαίτερη προσοχή ώστε να μειωθούν σημαντικά οι διαφορές στην απασχόληση για τα μειονεκτούντα άτομα, συμπεριλαμβανομένων των διαφορών μεταξύ υπηκόων τρίτων χωρών και πολιτών της ΕΕ. Αναφέρουν ρητά ότι η καταπολέμηση των διακρίσεων και η ενσωμάτωση των μεταναστών έχουν ουσιαστική σημασία και ζητούν την κατάλληλη διαχείριση της οικονομικής μετανάστευσης κατά τρόπον ώστε να βελτιωθεί η κάλυψη των αναγκών της αγοράς εργασίας. Η διαθεσιμότητα κατάλληλων στοιχείων για την παρακολούθηση αυτών των θεμάτων είναι εξόχως σημαντική, ιδίως επειδή, λόγω της γήρανσης του εργατικού δυναμικού της ΕΕ και των προβλεπόμενων ελλείψεων δεξιοτήτων, η ανάγκη για διακινούμενους εργαζομένους θα εξακολουθήσει να αυξάνει τα προσεχή έτη. (5) Στο πλαίσιο της τρέχουσας συζήτησης σχετικά με την ευελιξία με ασφάλεια και της εκφρασθείσας ανάγκης για μεγαλύτερη προσαρμοστικότητα τόσο των επιχειρήσεων όσο και των εργαζομένων στην Ευρώπη -βασικό ζήτημα που υπογραμμίστηκε στην ευρωπαϊκή στρατηγική για την απασχόληση και στις κατευθυντήριες γραμμές για την απασχόληση- είναι απαραίτητο να υπάρχουν στοιχεία από μια ευρωπαϊκή έρευνα ευρείας κλίμακας σχετικά με το βαθμό εφαρμογής διαφόρων μορφών νέων πρακτικών οργάνωσης της εργασίας και με τις ρυθμίσεις για το χρόνο εργασίας και τις εμπειρίες των εργαζομένων απ’ αυτές. (6) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής του ευρωπαϊκού στατιστικού συστήματος, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Εγκρίνεται με τον παρόντα κανονισμό το πρόγραμμα ενοτήτων ad hoc για τη διενέργεια της δειγματοληπτικής έρευνας εργατικού δυναμικού που θα καλύπτει τα έτη 2013 έως 2015, όπως ορίζεται στο παράρτημα. Άρθρο 2 Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 16 Μαρτίου 2010.

Οργάνωση της εργασίας

Εργατική νομοθεσία

ΑΠΑΣΧΟΛΗΣΗ ΚΑΙ ΣΥΝΘΗΚΕΣ ΕΡΓΑΣΙΑΣ

Μετανάστευση


ΚΑΝΟΝΙΣΜΌΣ (ΕΕ) αριθ. 550/2010 ΤΗΣ ΕΠΙΤΡΟΠΉΣ της 23ης Ιουνίου 2010 σχετικά με την τροποποίηση του κανονισμού (ΕΚ) αριθ. 1126/2008 για την υιοθέτηση ορισμένων διεθνών λογιστικών προτύπων σύμφωνα με τον κανονισμό (ΕΚ) αριθ. 1606/2002 του Ευρωπαϊκού Κοινοβουλίου και του Συμβουλίου όσον αφορά το Διεθνές Πρότυπο Χρηματοοικονομικής Αναφοράς (ΔΠΧΑ) 1 (Κείμενο που παρουσιάζει ενδιαφέρον για τον ΕΟΧ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, τον κανονισμό (ΕΚ) αριθ. 1606/2002 του Ευρωπαϊκού Κοινοβουλίου και του Συμβουλίου, της 19ης Ιουλίου 2002, για την εφαρμογή διεθνών λογιστικών προτύπων (1), και ιδίως το άρθρο 3 παράγραφος 1, Εκτιμώντας τα ακόλουθα: (1) Με τον κανονισμό (ΕΚ) αριθ. 1126/2008 (2) της Επιτροπής εγκρίθηκαν ορισμένα διεθνή λογιστικά πρότυπα και διερμηνείες από τα υφιστάμενα στις 15 Οκτωβρίου 2008. (2) Στις 23 Ιουλίου 2009, το Συμβούλιο Διεθνών Λογιστικών Προτύπων (IASB) δημοσίευσε Τροποποιήσεις στο Διεθνές Πρότυπο Χρηματοοικονομικής Αναφοράς (ΔΠΧΑ) 1 Πρώτη εφαρμογή των διεθνών προτύπων χρηματοοικονομικής αναφοράς, εφεξής «τροποποιήσεις στο ΔΠΧΑ 1». Σύμφωνα με τις τροποποιήσεις στο ΔΠΧΑ 1, οντότητες με δραστηριότητες στους κλάδους του πετρελαίου και του φυσικού αερίου οι οποίες μεταβαίνουν σε ΔΠΧΑ επιτρέπεται να χρησιμοποιούν λογιστικές αξίες για τα περιουσιακά στοιχεία πετρελαίου και φυσικού αερίου που έχουν καθοριστεί βάσει των προγενέστερων λογιστικών τους κανόνων. Οι οντότητες που αποφασίζουν να χρησιμοποιήσουν την εξαίρεση αυτή πρέπει να υποχρεούνται να επιμετρούν τις υποχρεώσεις θέσης εκτός λειτουργίας, αποκατάστασης και παρεμφερείς υποχρεώσεις σχετικά με περιουσιακά στοιχεία πετρελαίου και φυσικού αερίου σύμφωνα με το ΔΛΠ 37 Προβλέψεις, Ενδεχόμενες Υποχρεώσεις και Ενδεχόμενα Περιουσιακά Στοιχεία και να αναγνωρίζουν την υποχρέωση στα αδιανέμητα κέρδη. Η τροποποίηση στο ΔΠΧΑ 1 αφορά επίσης επανεκτίμηση της διαπίστωσης της μίσθωσης. (3) Οι διαβουλεύσεις με την ομάδα τεχνικών εμπειρογνωμόνων (TEG) της ευρωπαϊκής συμβουλευτικής ομάδας για θέματα χρηματοοικονομικής αναφοράς (EFRAG) επιβεβαιώνουν ότι η τροποποίηση του ΔΠΧΑ 1 πληροί τα τεχνικά κριτήρια έγκρισης που ορίζονται στο άρθρο 3 παράγραφος 2 του κανονισμού (ΕΚ) αριθ. 1606/2002. Σύμφωνα με την απόφαση αριθ. 2006/505/ΕΚ της Επιτροπής, της 14ης Ιουλίου 2006, για τη σύσταση ομάδας εξέτασης γνωμών επί των λογιστικών προτύπων προκειμένου να συμβουλεύει την Επιτροπή σχετικά με την αντικειμενικότητα και την ουδετερότητα των γνωμών της Συμβουλευτικής Επιτροπής για την Χρηματοοικονομική Πληροφόρηση της Ευρωπαϊκής Ένωσης (EFRAG) (3), η ομάδα εξέτασης γνωμών επί των λογιστικών προτύπων εξέτασε τη γνώμη της EFRAG σχετικά με την έγκριση και διαβίβασε στην Επιτροπή την άποψη ότι η γνώμη αυτή είναι ισορροπημένη και αντικειμενική. (4) Κατά συνέπεια, ο κανονισμός (ΕΚ) αριθ. 1126/2008 πρέπει να τροποποιηθεί αναλόγως. (5) Τα μέτρα που προβλέπονται στον παρόντα κανονισμό είναι σύμφωνα με τη γνώμη της Κανονιστικής Επιτροπής Λογιστικών Θεμάτων. ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο παράρτημα του κανονισμού (ΕΚ) αριθ. 1126/2008, το Διεθνές Πρότυπο Χρηματοοικονομικής Αναφοράς 1 Πρώτη εφαρμογή των διεθνών προτύπων χρηματοοικονομικής αναφοράς τροποποιείται όπως ορίζεται στο παράρτημα του παρόντος κανονισμού· Άρθρο 2 Οι επιχειρήσεις εφαρμόζουν τις τροποποιήσεις του ΔΧΠΑ 1, όπως ορίζεται στο παράρτημα του παρόντος κανονισμού, το αργότερο, από την ημερομηνία έναρξης του πρώτου οικονομικού τους έτους που αρχίζει μετά τις 31 Δεκεμβρίου 2009. Άρθρο 3 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 23 Ιουνίου 2010.

ΕΠΙΧΕΙΡΗΣΕΙΣ ΚΑΙ ΑΝΤΑΓΩΝΙΣΜΟΣ


ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1224/2011 ΤΗΣ ΕΠΙΤΡΟΠΉΣ της 28ης Νοεμβρίου 2011 περί καθορισμού των διατάξεων εφαρμογής των άρθρων 66 έως 73 του κανονισμού (ΕΚ) αριθ. 1186/2009 του Συμβουλίου για τη θέσπιση του κοινοτικού καθεστώτος τελωνειακών ατελειών (κωδικοποιημένο κείμενο) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1186/2009 του Συμβουλίου, της 16ης Νοεμβρίου 2009, για τη θέσπιση του κοινοτικού καθεστώτος τελωνειακών ατελειών (1), Εκτιμώντας τα ακόλουθα: (1) Ο κανονισμός (ΕΟΚ) αριθ. 2289/83 της Επιτροπής, της 29ης Ιουλίου 1983, περί καθορισμού των διατάξεων εφαρμογής των άρθρων 70 έως 78 του κανονισμού (ΕΟΚ) αριθ. 918/83 του Συμβουλίου για τη θέσπιση του κοινοτικού καθεστώτος τελωνειακών ατελειών (2), έχει τροποποιηθεί επανειλημμένα (3) και ουσιωδώς. Είναι, ως εκ τούτου, σκόπιμη, για λόγους σαφήνειας και ορθολογισμού, η κωδικοποίηση του εν λόγω κανονισμού. (2) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: ΤΙΤΛΟΣ I ΠΕΔΙΟ ΕΦΑΡΜΟΓΗΣ Άρθρο 1 Ο παρών κανονισμός καθορίζει τις διατάξεις εφαρμογής των άρθρων 66 έως 73 του κανονισμού (ΕΚ) αριθ. 1186/2009. ΤΙΤΛΟΣ II ΔΙΑΤΑΞΕΙΣ ΠΟΥ ΕΦΑΡΜΟΖΟΝΤΑΙ ΓΙΑ ΤΙΣ ΕΙΣΑΓΩΓΕΣ ΠΟΥ ΠΡΑΓΜΑΤΟΠΟΙΟΥΝΤΑΙ ΑΠΟ ΙΔΡΥΜΑΤΑ Ή ΟΡΓΑΝΙΣΜΟΥΣ ΚΕΦΑΛΑΙΟ I Γενικές διατάξεις Τμήμα 1 Υποχρεώσεις του παραλήπτη, ιδρύματος ή οργανισμού Άρθρο 2 1. Η εισαγωγή, με το ευεργέτημα της ατέλειας ως προς τους εισαγωγικούς δασμούς, των αντικειμένων που αναφέρονται στο άρθρο 67 και στο άρθρο 68 του κανονισμού (ΕΚ) αριθ. 1186/2009, συνεπάγεται για τον παραλήπτη, ίδρυμα ή οργανισμό, την υποχρέωση: α) να αποστέλλει κατευθείαν μέχρι τον δηλωθέντα ως τόπο προορισμού τα ανωτέρω αντικείμενα· β) να τα περιλαμβάνει στην απογραφή της περιουσίας του· γ) να τα χρησιμοποιεί αποκλειστικά για τους σκοπούς που προβλέπονται στα εν λόγω άρθρα· δ) να διευκολύνει κάθε έλεγχο που οι αρμόδιες αρχές θα έκριναν χρήσιμο να διενεργηθεί, προκειμένου να βεβαιωθούν ότι οι προϋποθέσεις για τη χορήγηση της ατέλειας συνέτρεξαν και εξακολουθούν να συντρέχουν. 2. Ο προϊστάμενος του παραλήπτη, ιδρύματος ή οργανισμού, ή ο εξουσιοδοτημένος αντιπρόσωπός του, υποχρεούται να προσκομίσει στις αρμόδιες αρχές δήλωση ότι έλαβε γνώση των διαφόρων υποχρεώσεων που απαριθμούνται στην παράγραφο 1 και ότι αναλαμβάνει την υποχρέωση της τηρήσεώς τους. Οι αρμόδιες αρχές μπορούν να προβλέπουν ότι η δήλωση που αναφέρεται στο πρώτο εδάφιο να προσκομίζεται είτε για κάθε εισαγωγή, είτε για πολλές εισαγωγές, είτε ακόμη για το σύνολο των εισαγωγών που πρόκειται να πραγματοποιηθούν από τον παραλήπτη, ίδρυμα ή οργανισμό. Τμήμα 2 Διατάξεις που εφαρμόζονται σε περίπτωση χρησιδανείου, μισθώσεως ή μεταβιβάσεως Άρθρο 3 1. Στις περιπτώσεις που εφαρμόζεται το άρθρο 72 παράγραφος 2 δεύτερο εδάφιο του κανονισμού (ΕΚ) αριθ. 1186/2009, το ίδρυμα ή ο οργανισμός, δικαιούχος του χρησιδανείου, της μισθώσεως ή της μεταβιβάσεως αντικειμένου που προορίζεται για τα μειονεκτούντα άτομα υπέχει, από την ημερομηνία παραλαβής του αντικειμένου, τις ίδιες υποχρεώσεις με αυτές που αναφέρονται στο άρθρο 2 του παρόντος κανονισμού. 2. Όταν το ίδρυμα ή ο οργανισμός, δικαιούχος του χρησιδανείου, της μισθώσεως ή της μεταβιβάσεως αντικειμένου βρίσκεται σε κράτος μέλος διαφορετικό από εκείνο στο οποίο βρίσκεται το ίδρυμα ή ο οργανισμός που προβαίνει στο χρησιδάνειο, στη μίσθωση ή στη μεταβίβαση, κατά την αποστολή του εν λόγω αντικειμένου, το αρμόδιο τελωνείο του κράτους μέλους αναχωρήσεως εκδίδει αντίτυπο ελέγχου Τ 5 σύμφωνα με τη διαδικασία που προβλέπεται στα άρθρα 912α έως 912ζ του κανονισμού (ΕΟΚ) αριθ. 2454/93 της Επιτροπής (4), προκειμένου να διασφαλίζεται η χρησιμοποίηση του αντικειμένου αυτού για σκοπούς που δικαιολογούν το δικαίωμα διατηρήσεως της ατέλειας. Προς τον σκοπό αυτό, το αντίτυπο ελέγχου T 5 περιλαμβάνει, στον χώρο 104 και κάτω από τον τίτλο «άλλα», μία από τις ενδείξεις που παρατίθενται στο παράρτημα I. 3. Οι παράγραφοι 1 και 2 εφαρμόζονται, κατ’ αναλογία, στο χρησιδάνειο, τη μίσθωση ή τη μεταβίβαση ανταλλακτικών, στοιχείων ή ειδικών εξαρτημάτων που προσαρμόζονται σε αντικείμενα τα οποία προορίζονται για μειονεκτούντα άτομα, καθώς και στα εργαλεία που πρόκειται να χρησιμοποιηθούν για τη συντήρηση, τον έλεγχο, τη βαθμονόμηση ή την επισκευή των εν λόγω αντικειμένων τα οποία έχουν εισαχθεί με ατέλεια, δυνάμει του άρθρου 67 παράγραφος 2 ή του άρθρου 68 παράγραφος 2 του κανονισμού (ΕΚ) αριθ. 1186/2009. ΚΕΦΑΛΑΙΟ II Ειδικές διατάξεις σχετικά με την ατελή εισαγωγή αντικειμένων δυνάμει του άρθρου 67 παράγραφος 1 του κανονισμού (ΕΚ) αριθ. 1186/2009 Άρθρο 4 1. Προκειμένου να επιτύχει την ατελή εισαγωγή αντικειμένου που προορίζεται για τυφλούς δυνάμει του άρθρου 67 παράγραφος 1 του κανονισμού (ΕΚ) αριθ. 1186/2009, ο προϊστάμενος του παραλήπτη, ιδρύματος ή οργανισμού, ή ο εξουσιοδοτημένος αντιπρόσωπός του, οφείλει να καταθέσει σχετική αίτηση στην αρμόδια αρχή του κράτους μέλους στο οποίο βρίσκεται το ίδρυμα αυτό ή ο οργανισμός. Η αίτηση αυτή πρέπει να συνοδεύεται από όλα τα πληροφοριακά στοιχεία που κρίνονται αναγκαία από την αρμόδια αρχή, προκειμένου να εξακριβώσει κατά πόσον συντρέχουν οι προϋποθέσεις που προβλέπονται για τη χορήγηση της ατέλειας. 2. Η αρμόδια αρχή του κράτους μέλους, όπου βρίσκεται το ίδρυμα ή ο οργανισμός για τα οποία προορίζονται τα αντικείμενα, αποφασίζει άμεσα για την αίτηση που αναφέρεται στην παράγραφο 1. ΚΕΦΑΛΑΙΟ III Ειδικές διατάξεις σχετικά με την ατελή εισαγωγή αντικειμένων δυνάμει του άρθρου 68 παράγραφος 1 του κανονισμού (ΕΚ) αριθ. 1186/2009 Άρθρο 5 1. Προκειμένου να επιτύχει την ατελή εισαγωγή αντικειμένου που προορίζεται για τα μειονεκτούντα άτομα δυνάμει του άρθρου 68 παράγραφος 1 του κανονισμού (ΕΚ) αριθ. 1186/2009, ο προϊστάμενος του παραλήπτη, ιδρύματος ή οργανισμού, ή ο εξουσιοδοτημένος αντιπρόσωπός του οφείλει να καταθέσει σχετική αίτηση στην αρμόδια αρχή του κράτους μέλους στο οποίο βρίσκεται το ίδρυμα ή ο οργανισμός. 2. Η αίτηση που αναφέρεται στην παράγραφο 1 περιέχει τις ακόλουθες πληροφορίες σχετικά με το συγκεκριμένο αντικείμενο: α) την ακριβή εμπορική περιγραφή του αντικειμένου αυτού η οποία χρησιμοποιείται από τον κατασκευαστή, την πιθανή κατάταξή του στη συνδυασμένη ονοματολογία, καθώς και τα αντικειμενικά τεχνικά χαρακτηριστικά που επιτρέπουν να θεωρείται ως ειδικά επινοημένο για την εκπαίδευση, την απασχόληση ή τη βελτίωση της κοινωνικής θέσεως των μειονεκτικών ατόμων· β) το όνομα ή την εταιρική επωνυμία και τη διεύθυνση του κατασκευαστή και, κατά περίπτωση, του προμηθευτή· γ) τη χώρα καταγωγής του αντικειμένου· δ) τον τόπο προορισμού του αντικειμένου· ε) την ακριβή χρήση για την οποία προορίζεται το αντικείμενο· στ) την τιμή του αντικειμένου αυτού ή τη δασμολογητέα αξία του· ζ) τον αριθμό τεμαχίων του συγκεκριμένου αντικειμένου. Στην αίτηση επισυνάπτεται τεκμηρίωση που παρέχει όλες τις χρήσιμες πληροφορίες για τα γνωρίσματα και τις τεχνικές ιδιότητες του αντικειμένου. Άρθρο 6 Η αρμόδια αρχή του κράτους μέλους στο οποίο βρίσκεται ο παραλήπτης, ίδρυμα ή οργανισμός, αποφασίζει άμεσα για τις αιτήσεις βάσει του άρθρου 5. Άρθρο 7 Η διάρκεια ισχύος των αδειών ατελούς εισαγωγής είναι έξι μήνες. Οι αρμόδιες αρχές μπορούν πάντως να ορίσουν μεγαλύτερη διάρκεια, αφού λάβουν υπόψη τις ιδιαίτερες περιστάσεις κάθε περιπτώσεως. ΚΕΦΑΛΑΙΟ IV Ειδικές διατάξεις σχετικά με την ατελή εισαγωγή ανταλλακτικών, στοιχείων ή ειδικών εξαρτημάτων και εργαλείων δυνάμει του άρθρου 67 παράγραφος 2 και του άρθρου 68 παράγραφος 2 του κανονισμού (ΕΚ) αριθ. 1186/2009 Άρθρο 8 Για τους σκοπούς του άρθρου 67 παράγραφος 2 και του άρθρου 68 παράγραφος 2 του κανονισμού (ΕΚ) αριθ. 1186/2009, ως ειδικά εξαρτήματα νοούνται τα είδη που έχουν επινοηθεί για να χρησιμοποιούνται με συγκεκριμένο αντικείμενο, προκειμένου να βελτιωθεί η απόδοση ή οι δυνατότητες χρησιμοποιήσεώς του. Άρθρο 9 Προκειμένου να επιτύχει την ατελή εισαγωγή ανταλλακτικών, στοιχείων ή ειδικών εξαρτημάτων και εργαλείων δυνάμει του άρθρου 67 παράγραφος 2 ή του άρθρου 68 παράγραφος 2 του κανονισμού (ΕΚ) αριθ. 1186/2009, ο προϊστάμενος του παραλήπτη, ιδρύματος ή οργανισμού, ή ο εξουσιοδοτημένος αντιπρόσωπός του, οφείλει να καταθέσει σχετική αίτηση στην αρμόδια αρχή του κράτους μέλους στο οποίο βρίσκεται το ίδρυμα ή ο οργανισμός. Η αίτηση αυτή πρέπει να συνοδεύεται από όλα τα πληροφοριακά στοιχεία που κρίνονται αναγκαία από την αρμόδια αρχή, προκειμένου να εξακριβωθεί κατά πόσον πληρούνται οι προϋποθέσεις που προβλέπονται στο άρθρο 67 παράγραφος 2 ή στο άρθρο 68 παράγραφος 2 του κανονισμού (ΕΚ) αριθ. 1186/2009. Άρθρο 10 Η αρμόδια αρχή του κράτους μέλους στο οποίο βρίσκεται ο παραλήπτης, ίδρυμα ή οργανισμός, αποφασίζει άμεσα για την αίτηση που αναφέρεται στο άρθρο 9. ΤΙΤΛΟΣ III ΔΙΑΤΑΞΕΙΣ ΠΟΥ ΙΣΧΥΟΥΝ ΓΙΑ ΤΙΣ ΕΙΣΑΓΩΓΕΣ ΠΟΥ ΠΡΑΓΜΑΤΟΠΟΙΟΥΝΤΑΙ ΑΠΟ ΤΥΦΛΟΥΣ Ή ΑΛΛΑ ΜΕΙΟΝΕΚΤΟΥΝΤΑ ΑΤΟΜΑ Άρθρο 11 Για την εισαγωγή με το ευεργέτημα της ατέλειας ως προς τους εισαγωγικούς δασμούς των αντικειμένων που αναφέρονται στο άρθρο 67 του κανονισμού (ΕΚ) αριθ. 1186/2009 και που εισάγονται από τους ίδιους τους τυφλούς για ίδια χρήση, εφαρμόζονται, κατ’ αναλογία, οι διατάξεις των άρθρων 4, 8, 9 και 10. Άρθρο 12 Για την εισαγωγή, με το ευεργέτημα της ατέλειας ως προς τους εισαγωγικούς δασμούς, αντικειμένων που εισάγονται από τα ίδια τα μειονεκτούντα άτομα για ίδια χρήση εφαρμόζονται, κατ’ αναλογία: α) οι διατάξεις των άρθρων 5, 6 και 7 εφόσον πρόκειται για αντικείμενα που αναφέρονται στο άρθρο 68 παράγραφος 1 του κανονισμού (ΕΚ) αριθ. 1186/2009· β) οι διατάξεις των άρθρων 8, 9 και 10 εφόσον πρόκειται για αντικείμενα που αναφέρονται στο άρθρο 68 παράγραφος 2 του κανονισμού (ΕΚ) αριθ. 1186/2009. Άρθρο 13 Οι αρμόδιες αρχές μπορούν να επιτρέπουν να συντάσσεται, σε απλουστευμένη μορφή, η αίτηση που προβλέπεται στα άρθρα 4 και 5, όταν πρόκειται για αντικείμενα εισαγόμενα υπό τους όρους των άρθρων 11 και 12. ΤΙΤΛΟΣ IV ΤΕΛΙΚΕΣ ΔΙΑΤΑΞΕΙΣ Άρθρο 14 Ο κανονισμός (ΕΟΚ) αριθ. 2289/83 καταργείται. Οι αναφορές στον καταργούμενο κανονισμό νοούνται ως αναφορές στον παρόντα κανονισμό και διαβάζονται σύμφωνα με τον πίνακα αντιστοιχίας του παραρτήματος III. Άρθρο 15 Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 28 Νοεμβρίου 2011.

Εμπορικές πράξεις

Εμπορική νομοθεσία

Κοινωνική πολιτική

ΚΟΙΝΩΝΙΚΑ ΘΕΜΑΤΑ


ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ της 24ης Απριλίου 2012 για τον καθορισμό του δεύτερου συνόλου περιφερειών στις οποίες θα αρχίσει να λειτουργεί το Σύστημα Πληροφοριών για τις Θεωρήσεις (VIS) [κοινοποιηθείσα υπό τον αριθμό C(2012) 2505] (2012/274/ΕΕ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 767/2008 του Ευρωπαϊκού Κοινοβουλίου και του Συμβουλίου, της 9ης Ιουλίου 2008, για το Σύστημα Πληροφοριών για τις Θεωρήσεις (VIS) και την ανταλλαγή δεδομένων μεταξύ κρατών μελών για τις θεωρήσεις μικρής διάρκειας (κανονισμός VIS) (1), και ιδίως το άρθρο 48 παράγραφος 4, Εκτιμώντας τα ακόλουθα: (1) Το άρθρο 48 του κανονισμού (ΕΚ) αριθ. 767/2008 προβλέπει τη σταδιακή θέση σε λειτουργία του VIS. Στην απόφασή της 2010/49/ΕΚ (2), η Επιτροπή καθόρισε τις πρώτες περιφέρειες για την έναρξη της λειτουργίας του VIS. Λαμβάνοντας υπόψη την έναρξη λειτουργίας του VIS στις 11 Οκτωβρίου 2011, είναι αναγκαίο να καθοριστεί ένα δεύτερο σύνολο περιφερειών στις οποίες τα δεδομένα που θα υποβάλλονται σε επεξεργασία στο πλαίσιο του VIS, περιλαμβανομένων δεδομένων φωτογραφιών και δακτυλικών αποτυπωμάτων, θα συλλέγονται και θα διαβιβάζονται στο VIS σε σχέση με το σύνολο των αιτήσεων χορήγησης θεώρησης που υποβάλλονται στην εκάστοτε περιφέρεια. (2) Σύμφωνα με το άρθρο 48 παράγραφος 4 του κανονισμού (ΕΚ) αριθ. 767/2008, τα κριτήρια που λαμβάνονται υπόψη για τον καθορισμό της σειράς των περιφερειών για την έναρξη λειτουργίας του VIS είναι τα εξής: ο κίνδυνος παράνομης μετανάστευσης, οι απειλές για την εσωτερική ασφάλεια των κρατών μελών και η δυνατότητα συλλογής βιομετρικών στοιχείων από όλες τις τοποθεσίες της εκάστοτε περιφέρειας. (3) Η Επιτροπή έχει αξιολογήσει τις διάφορες περιφέρειες λαμβάνοντας ως βάση, για το πρώτο κριτήριο, στοιχεία όπως το μέσο ποσοστό απόρριψης αιτήσεων θεώρησης, το ποσοστό απαγόρευσης εισόδου και το ποσοστό αλλοδαπών τρίτων χωρών που διαπιστώνεται ότι βρίσκεται παράνομα στην επικράτεια των κρατών μελών· για το δεύτερο κριτήριο, εκτίμηση κινδύνου διεξαχθείσα από την Ευρωπόλ· και για το τρίτο κριτήριο, το γεγονός ότι το επίπεδο προξενικής παρουσίας ή αντιπροσώπευσης έχει αυξηθεί σε όλες τις περιοχές του κόσμου από τότε που εκδόθηκε η απόφαση 2010/49/ΕΚ. (4) Με βάση την αξιολόγηση αυτή, οι επόμενες περιφέρειες στις οποίες ενδείκνυται να αρχίσει η συλλογή και διαβίβαση δεδομένων σχετικά με τις θεωρήσεις στο VIS ως προς όλες τις αιτήσεις χορήγησης θεώρησης πρέπει να είναι οι εξής: Δυτική Αφρική, Κεντρική Αφρική, Ανατολική Αφρική, Νότια Αφρική, Νότιος Αμερική, Κεντρική Ασία, Νοτιοανατολική Ασία. (5) Τα κατεχόμενα παλαιστινιακά εδάφη εξαιρούνται της περιφέρειας της Μέσης Ανατολής, η οποία καλύπτεται από την απόφαση 2010/49/ΕΚ, λόγω των τεχνικών προβλημάτων που ενδέχεται να ανακύψουν κατά τον εξοπλισμό των σχετικών προξενικών θέσεων ή γραφείων. Για να αποφευχθούν τα κενά στην καταπολέμηση της παράνομης μετανάστευσης και την προστασία της εσωτερικής ασφάλειας και λαμβάνοντας υπόψη τον χρόνο που έχουν στη διάθεσή τους τα κράτη μέλη για την επίλυση των τεχνικών προβλημάτων, τα κατεχόμενα παλαιστινιακά εδάφη πρέπει να αποτελέσουν την ενδέκατη περιφέρεια στην οποία ενδείκνυται να αρχίσει η συλλογή και διαβίβαση δεδομένων σχετικά με τις θεωρήσεις στο VIS ως προς όλες τις αιτήσεις χορήγησης θεώρησης. (6) Η ημερομηνία έναρξης της λειτουργίας του συστήματος σε καθεμιά από τις εν λόγω περιφέρειες πρόκειται να καθορισθεί από την Επιτροπή σύμφωνα με τα οριζόμενα στο άρθρο 48 παράγραφος 3 του κανονισμού (ΕΚ) αριθ. 767/2008. (7) Για τον καθορισμό επιπλέον περιφερειών, είναι σκόπιμο να εκδοθούν αποφάσεις σε μεταγενέστερο στάδιο επί τη βάσει νέας και στηριζόμενης σε επικαιροποιημένα στοιχεία αξιολόγησης των εν λόγω άλλων περιφερειών και με γνώμονα τόσο τα σχετικά κριτήρια όσο και την πείρα που θα έχει αποκτηθεί από την εφαρμογή του συστήματος στις πρώτες περιφέρειες, οι οποίες καθορίζονται στην απόφαση 2010/49/ΕΚ και στην παρούσα απόφαση. (8) Επειδή ο κανονισμός VIS στηρίζεται στο κεκτημένο του Σένγκεν, η Δανία κοινοποίησε την εφαρμογή του κανονισμού VIS στο εθνικό δίκαιό της σύμφωνα με το άρθρο 5 του πρωτοκόλλου για τη θέση της Δανίας, που προσαρτάται στη Συνθήκη για την Ευρωπαϊκή Ένωση και στη Συνθήκη για την ίδρυση της Ευρωπαϊκής Κοινότητας. Συνεπώς, η Δανία οφείλει βάσει του διεθνούς δικαίου να εφαρμόσει την παρούσα απόφαση. (9) Η παρούσα απόφαση συνιστά ανάπτυξη των διατάξεων του κεκτημένου του Σένγκεν, στο οποίο δεν συμμετέχει το Ηνωμένο Βασίλειο σύμφωνα με την απόφαση 2000/365/ΕΚ του Συμβουλίου, της 29ης Μαΐου 2000, σχετικά με το αίτημα του Ηνωμένου Βασιλείου της Μεγάλης Βρετανίας και της Βόρειας Ιρλανδίας να συμμετάσχει σε ορισμένες από τις διατάξεις του κεκτημένου του Σένγκεν (3). Ως εκ τούτου, το Ηνωμένο Βασίλειο δεν δεσμεύεται από την παρούσα απόφαση ούτε οφείλει να την εφαρμόσει. (10) Η παρούσα απόφαση αποτελεί ανάπτυξη των διατάξεων του κεκτημένου του Σένγκεν στο οποίο δεν συμμετέχει η Ιρλανδία, σύμφωνα με την απόφαση 2002/192/ΕΚ του Συμβουλίου, της 28ης Φεβρουαρίου 2002, σχετικά με το αίτημα της Ιρλανδίας να συμμετέχει σε ορισμένες διατάξεις του κεκτημένου του Σένγκεν (4). Ως εκ τούτου, η Ιρλανδία δεν δεσμεύεται από την παρούσα απόφαση ούτε οφείλει να την εφαρμόσει. (11) Όσον αφορά την Ισλανδία και τη Νορβηγία, η παρούσα απόφαση αποτελεί ανάπτυξη των διατάξεων του κεκτημένου του Σένγκεν, κατά την έννοια της συμφωνίας που έχει συναφθεί από το Συμβούλιο της Ευρωπαϊκής Ένωσης, τη Δημοκρατία της Ισλανδίας και το Βασίλειο της Νορβηγίας σχετικά με τη σύνδεση αυτών των κρατών με την υλοποίηση, την εφαρμογή και την ανάπτυξη του κεκτημένου του Σένγκεν (5), οι οποίες εμπίπτουν στον τομέα που αναφέρεται στο άρθρο 1 σημείο B της απόφασης 1999/437/ΕΚ του Συμβουλίου (6) σχετικά με ορισμένες λεπτομέρειες εφαρμογής της εν λόγω συμφωνίας. (12) Όσον αφορά την Ελβετία, η παρούσα απόφαση συνιστά ανάπτυξη των διατάξεων του κεκτημένου Σένγκεν, υπό την έννοια της συμφωνίας που υπεγράφη μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας με την υλοποίηση, την εφαρμογή και την ανάπτυξη του κεκτημένου Σένγκεν (7), που εμπίπτει στον τομέα που αναφέρεται στο άρθρο 1 σημείο Β της απόφασης 1999/437/ΕΚ σε συνδυασμό με το άρθρο 3 της απόφασης 2008/146/ΕΚ του Συμβουλίου (8). (13) Όσον αφορά το Λιχτενστάιν, η παρούσα απόφαση αποτελεί ανάπτυξη των διατάξεων του κεκτημένου του Σένγκεν, κατά την έννοια του πρωτοκόλλου που υπεγράφη μεταξύ της Ευρωπαϊκής Ένωσης, της Ευρωπαϊκής Κοινότητας, της Ελβετικής Συνομοσπονδίας και του Πριγκιπάτου του Λιχτενστάιν για την προσχώρηση του Πριγκιπάτου του Λιχτενστάιν στη συμφωνία που συνήφθη μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας με την υλοποίηση, την εφαρμογή και την ανάπτυξη του κεκτημένου του Σένγκεν, που εμπίπτουν στον τομέα που αναφέρεται στο άρθρο 1 στοιχείο Β της απόφασης 1999/437/ΕΚ, σε συνδυασμό με το άρθρο 3 της απόφασης 2011/350/ΕΕ του Συμβουλίου (9). (14) Όσον αφορά την Κύπρο, η παρούσα απόφαση αποτελεί πράξη που βασίζεται στο κεκτημένο του Σένγκεν ή που άλλως σχετίζεται με αυτό, κατά την έννοια του άρθρου 3 παράγραφος 2 της πράξης προσχώρησης του 2003. (15) Όσον αφορά τη Βουλγαρία και τη Ρουμανία, η παρούσα απόφαση αποτελεί πράξη που βασίζεται στο κεκτημένο του Σένγκεν ή συνδέεται άλλως με αυτό, κατά την έννοια του άρθρου 4 παράγραφος 2 της πράξης προσχώρησης του 2005. (16) Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που έχει συσταθεί δυνάμει του άρθρου 51 παράγραφος 1 του κανονισμού (ΕΚ) αριθ. 1987/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τη δημιουργία, τη λειτουργία και τη χρήση του Συστήματος Πληροφοριών Σένγκεν δεύτερης γενιάς (SIS II) (10), ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Οι περιφέρειες στις οποίες αποφασίζεται να αρχίσει η συλλογή και διαβίβαση δεδομένων στο Σύστημα Πληροφοριών για τις Θεωρήσεις (VIS), μετά τις περιφέρειες που καθορίστηκαν με την απόφαση 2010/49/ΕΚ, κατ’ εφαρμογή του άρθρου 48 παράγραφος 3 του κανονισμού (ΕΚ) αριθ. 767/2008, είναι οι εξής: - Τέταρτη περιφέρεια: - Μπενίν - Μπουρκίνα Φάσο - Πράσινο Ακρωτήριο - Ακτή Ελεφαντοστού - Γκάμπια - Γκάνα - Γουινέα - Γουινέα-Μπισάου - Λιβερία - Μαλί - Νίγηρας - Νιγηρία - Σενεγάλη - Σιέρρα Λεόνε - Τόγκο - Πέμπτη περιφέρεια: - Μπουρούντι - Καμερούν - Κεντροαφρικανική Δημοκρατία - Τσαντ - Κονγκό - Λαϊκή Δημοκρατία του Κονγκό - Ισημερινή Γουινέα - Γκαμπόν - Ρουάντα - Σάο Τομέ και Πρίντσιπε - Έκτη περιφέρεια: - Κομόρες - Τζιμπουτί - Ερυθραία - Αιθιοπία - Κένυα - Μαδαγασκάρη - Μαυρίκιος - Σεϋχέλλες - Σομαλία - Νότιο Σουδάν - Σουδάν - Τανζανία - Ουγκάντα - Έβδομη περιφέρεια: - Αγκόλα - Μποτσουάνα - Λεσόθο - Μαλάουι - Μοζαμβίκη - Ναμίμπια - Νότια Αφρική - Σουαζιλάνδη - Ζάμπια - Ζιμπάμπουε - Όγδοη περιφέρεια: - Αργεντινή - Βολιβία - Βραζιλία - Χιλή - Κολομβία - Εκουαδόρ - Παραγουάη - Περού - Ουρουγουάη - Βενεζουέλα. - Ένατη περιφέρεια: - Καζακστάν - Κιργιζία - Τατζικιστάν - Τουρκμενιστάν - Ουζμπεκιστάν - Δέκατη περιφέρεια: - Μπρουνέι - Βιρμανία/Μιανμάρ - Καμπότζη - Ινδονησία - Λάος - Μαλαισία - Φιλιππίνες - Σιγκαπούρη - Ταϊλάνδη - Βιετνάμ - Ενδέκατη περιφέρεια Κατεχόμενα παλαιστινιακά εδάφη. Άρθρο 2 Η παρούσα απόφαση απευθύνεται στο Βασίλειο του Βελγίου, στη Δημοκρατία της Βουλγαρίας, στην Τσεχική Δημοκρατία, στην Ομοσπονδιακή Δημοκρατία της Γερμανίας, στη Δημοκρατία της Εσθονίας, στην Ελληνική Δημοκρατία, στο Βασίλειο της Ισπανίας, στη Γαλλική Δημοκρατία, στην Ιταλική Δημοκρατία, στην Κυπριακή Δημοκρατία, στη Δημοκρατία της Λετονίας, στη Δημοκρατία της Λιθουανίας, στο Μεγάλο Δουκάτο του Λουξεμβούργου, στην Ουγγαρία, στη Δημοκρατία της Μάλτας, στο Βασίλειο των Κάτω Χωρών, στη Δημοκρατία της Αυστρίας, στη Δημοκρατία της Πολωνίας, στην Πορτογαλική Δημοκρατία, στη Ρουμανία, στη Δημοκρατία της Σλοβενίας, στη Σλοβακική Δημοκρατία, στη Δημοκρατία της Φινλανδίας και στο Βασίλειο της Σουηδίας. Βρυξέλλες, 24 Απριλίου 2012.

Ιδιωτικό Διεθνές Δίκαιο


ΑΠΌΦΑΣΗ 2011/69/ΚΕΠΠΑ ΤΟΥ ΣΥΜΒΟΥΛΊΟΥ της 31ης Ιανουαρίου 2011 για την τροποποίηση της απόφασης 2010/639/ΚΕΠΠΑ του Συμβουλίου σχετικά με περιοριστικά μέτρα εις βάρος ορισμένων αξιωματούχων της Λευκορωσίας ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη συνθήκη για την Ευρωπαϊκή Ένωση και ιδίως το άρθρο 29, Εκτιμώντας τα ακόλουθα: (1) Στις 25 Οκτωβρίου 2010 το Συμβούλιο ενέκρινε την απόφαση 2010/639/ΚΕΠΠΑ του Συμβουλίου σχετικά με περιοριστικά μέτρα εις βάρος ορισμένων αξιωματούχων της Λευκορωσίας (1). (2) Λαμβάνοντας υπόψη τη νοθεία κατά τις προεδρικές εκλογές της 19ης Δεκεμβρίου 2010 και τη βίαιη καταστολή της αντιπολίτευσης, της κοινωνίας των πολιτών και των αντιπροσώπων των ανεξάρτητων μέσων μαζικής επικοινωνίας στη Λευκορωσία, πρέπει να λήξει η αναστολή των ταξιδιωτικών περιορισμών έναντι των προσώπων που αναφέρονται στο άρθρο 1, παράγραφος 1), στοιχεία β) και γ) της απόφασης 2010/639/ΚΕΠΠΑ, (3) Επιπλέον, θα πρέπει να επιβληθούν περιοριστικά μέτρα εις βάρος των προσώπων που είναι υπεύθυνα για τη νοθεία της εκλογικής διαδικασίας και για την καταστολή της αντιπολίτευσης. (4) Θα πρέπει επιπλέον να επικαιροποιηθούν οι πληροφορίες που αφορούν ορισμένα πρόσωπα που περιλαμβάνονται στους καταλόγους των παραρτημάτων I, II, III και IV της απόφασης 2010/639/ΚΕΠΠΑ. (5) Το Συμβούλιο θα επανεξετάζει τακτικά την κατάσταση στη Λευκορωσία και θα αξιολογεί τις τυχόν βελτιώσεις των αρχών της Λευκορωσίας υπέρ του σεβασμού των δημοκρατικών αξιών, των ανθρωπίνων δικαιωμάτων και των θεμελιωδών ελευθεριών, περιλαμβανομένης και της ελευθερίας της έκφρασης και των μέσων μαζικής επικοινωνίας, της ελευθερίας του συνέρχεσθαι και της ελευθερίας των πολιτικών κομμάτων και του κράτους δικαίου. (6) Η απόφαση 2010/639/ΚΕΠΠΑ του Συμβουλίου πρέπει κατά συνέπεια να τροποποιηθεί αναλόγως, ΕΚΔΙΔΕΙ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η απόφαση 2010/639/ΚΕΠΠΑ τροποποιείται ως εξής: (1) Στο άρθρο 1 παράγραφος 1, προστίθεται το ακόλουθο στοιχείο δ): «δ) για τις παραβάσεις των διεθνών εκλογικών κανόνων κατά τις προεδρικές εκλογές που διεξήχθησαν στις 19 Δεκεμβρίου 2010 στη Λευκορωσία, και για την καταστολή της κοινωνίας των πολιτών και της δημοκρατικής αντιπολίτευσης, καθώς και των συνδεομένων με αυτούς προσώπων, ως έχουν στο Παράρτημα ΙΙΙΙΑ.». (2) Το άρθρο 2 αντικαθίσταται από το ακόλουθο κείμενο: «Άρθρο 2 1. Δεσμεύονται όλα τα κεφάλαια και οι οικονομικοί πόροι που βρίσκονται στην ιδιοκτησία ή κατοχή ή ελέγχονται από πρόσωπα τα οποία είναι υπεύθυνα: α) για τις παραβάσεις των διεθνών εκλογικών κανόνων κατά τις προεδρικές εκλογές που διεξήχθησαν στις 19 Μαρτίου 2006 στη Λευκορωσία, και για την καταστολή της κοινωνίας των πολιτών και της δημοκρατικής αντιπολίτευσης, και των φυσικών ή νομικών προσώπων, οντοτήτων ή οργανισμών που συνδέονται με τους ως άνω, ως έχουν στο Παράρτημα IV, β) για τις παραβάσεις των διεθνών εκλογικών κανόνων κατά τις προεδρικές εκλογές που διεξήχθησαν στις 19 Δεκεμβρίου 2010 στη Λευκορωσία, και για την καταστολή της κοινωνίας των πολιτών και της δημοκρατικής αντιπολίτευσης, και των φυσικών ή νομικών προσώπων, οντοτήτων ή οργανισμών που συνδέονται με τους ως άνω, ως έχουν στο Παράρτημα ΙΙΙΙΑ· 2. Κανένα κεφάλαιο ή οικονομικός πόρος δεν διατίθεται, άμεσα ή έμμεσα, στα πρόσωπα που περιλαμβάνονται στα παραρτήματα ΙΙΙΙΑ ή ΙV ή προς όφελός τους.» (3) Στο άρθρο 3 παράγραφος 1, το στοιχείο α) αντικαθίσταται από το ακόλουθο κείμενο: «α) είναι αναγκαία για την κάλυψη βασικών αναγκών των προσώπων που περιλαμβάνονται στα παραρτήματα ΙΙΙΙΑ ή ΙV καθώς και των εξαρτώμενων μελών των οικογενειών τους, συμπεριλαμβανομένων των πληρωμών για είδη διατροφής, ενοικίου ή ενυπόθηκου δανείου, φάρμακα και ιατρική περίθαλψη, φόρους, ασφάλιστρα και λογαριασμούς επιχειρήσεων κοινής ωφελείας,» (4) Το άρθρο 3 παράγραφος 2 αντικαθίσταται από το ακόλουθο κείμενο: «2. Το άρθρο 2 παράγραφος 2 δεν εφαρμόζεται στην πίστωση των δεσμευμένων λογαριασμών με: α) τόκους ή άλλα κέρδη σε σχέση με αυτούς τους λογαριασμούς· ή β) πληρωμές που προκύπτουν από συμβάσεις, συμφωνίες ή υποχρεώσεις οι οποίες συνήφθησαν ή προέκυψαν πριν από την ημερομηνία κατά την οποία οι λογαριασμοί αυτοί υπήχθησαν στις διατάξεις της κοινής θέσης 2006/276/ΚΕΠΠΑ ή της παρούσας απόφασης και υπό τον όρο ότι οι τυχόν τόκοι, άλλα κέρδη και πληρωμές εξακολουθούν να υπόκεινται στο άρθρο 2 παράγραφος 1, στοιχεία α) και β) της παρούσας απόφασης.» (5) Το άρθρο 4 παράγραφος 1 αντικαθίσταται από το ακόλουθο κείμενο: «1. Το Συμβούλιο, ενεργώντας κατόπιν προτάσεως κράτους μέλους ή του Ύπατου Εκπροσώπου της Ένωσης για την Κοινή Εξωτερική Πολιτική και Πολιτική Ασφαλείας, θεσπίζει τροποποιήσεις των καταλόγων που περιέχονται στα Παραρτήματα Ι, ΙΙ, ΙΙΙ, IIIA, IV και V, ανάλογα με τις επιταγές των πολιτικών εξελίξεων στη Λευκορωσία». (6) Το άρθρο 7 παράγραφος 3 απαλείφεται. (7) Τα παραρτήματα I, II, III και IV της απόφασης 2010/639/ΚΕΠΠΑ αντικαθίστανται από το κείμενο στα παραρτήματα I, II, III και IV της παρούσας απόφασης. (8) Το κείμενο στο παράρτημα V της παρούσας απόφασης προστίθεται ως παράρτημα IIIA της απόφασης 2010/639/ΚΕΠΠΑ. Άρθρο 2 Η παρούσα απόφαση αρχίζει να ισχύει την ημερομηνία της εκδόσεώς της. Βρυξέλλες, 31 Ιανουαρίου 2011.


ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ της 29ης Νοεμβρίου 2011 που επιτρέπει προσωρινά στα κράτη μέλη να λάβουν επείγοντα μέτρα κατά της εξάπλωσης του Ralstonia solanacearum (Smith) Yabuuchi et al. όσον αφορά την Αίγυπτο [κοινοποιηθείσα υπό τον αριθμό Ε(2011) 8618] (2011/787/ΕΕ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη την οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), και ιδίως το άρθρο 16 παράγραφος 3, Εκτιμώντας τα ακόλουθα: (1) Ο οργανισμός Ralstonia solanacearum (Smith) Yabuuchi et al. [επίσης γνωστός ως Pseudomonas solanacearum (Smith) Smith] είναι ένας επιβλαβής οργανισμός για τους κονδύλους του Solanum tuberosum L. και συνεπώς υπόκειται στα μέτρα που προβλέπονται στην οδηγία 2000/29/ΕΚ και στην οδηγία 98/57/ΕΚ του Συμβουλίου, της 20ής Ιουλίου 1998, για τον έλεγχο του Ralstonia solanacearum (Smith) Yabuuchi et al (2). (2) Ύστερα από τον εντοπισμό κρουσμάτων στην Ένωση του Ralstonia solanacearum (Smith) Yabuuchi et al. σε κονδύλους του Solanum tuberosum L. καταγωγής Αιγύπτου, η Επιτροπή εξέδωσε την απόφαση 2004/4/ΕΚ, της 22ας Δεκεμβρίου 2003, που επιτρέπει προσωρινά στα κράτη μέλη να λάβουν επείγοντα μέτρα κατά της εξάπλωσης της Pseudomonas solanacearum (Smith) Smith όσον αφορά την Αίγυπτο (3). Με την εν λόγω απόφαση απαγορεύτηκε η εισαγωγή στην Ένωση κονδύλων Solanum tuberosum L. καταγωγής Αιγύπτου, εκτός και αν πληρούνται ορισμένες απαιτήσεις. (3) Στη διάρκεια των τελευταίων ετών εντοπίστηκαν περαιτέρω κρούσματα Ralstonia solanacearum (Smith) Yabuuchi et al. στους κονδύλους Solanum tuberosum L. καταγωγής Αιγύπτου. Συνεπώς, επείγοντα μέτρα κατά της εξάπλωσης του εν λόγω επιβλαβούς οργανισμού θα πρέπει να εξακολουθήσουν να υφίστανται όσον αφορά την εισαγωγή στην Ένωση των κονδύλων Solanum tuberosum L. καταγωγής Αιγύπτου. (4) Ωστόσο, αυτά τα επείγοντα μέτρα πρέπει να αναπροσαρμοστούν ώστε να ανταποκρίνονται στην κατάσταση η οποία έχει βελτιωθεί ως αποτέλεσμα των μέτρων που έλαβε η Αίγυπτος, ιδίως με ένα νέο καθεστώς ελέγχου για την παραγωγή και την εξαγωγή κονδύλων του Solanum tuberosum L. προς την Ένωση που εφήρμοσε η Αίγυπτος. Επιπλέον, στη διάρκεια της περιόδου εισαγωγής 2010/2011 δεν καταγράφηκε κρούσμα Ralstonia solanacearum (Smith) Yabuuchi et al. στην Ένωση. (5) Συνεπώς, η εισαγωγή στην Ένωση των κονδύλων Solanum tuberosum L. καταγωγής Αιγύπτου θα πρέπει να επιτρέπεται αν έχουν καλλιεργηθεί σε ορισμένες περιοχές που καθορίστηκαν στην Αίγυπτο σύμφωνα με τα σχετικά διεθνή πρότυπα. Η Επιτροπή θα πρέπει να διαβιβάσει τον κατάλογο αυτών των περιοχών, που υπέβαλε η Αίγυπτος, στα κράτη μέλη για να μπορούν να πραγματοποιούν ελέγχους εισαγωγών και για να καταστεί δυνατή η ιχνηλασιμότητα των αποστολών. Θα προβλέπεται η δυνατότητα για επικαιροποίηση του καταλόγου αυτού σε περίπτωση κρούσματος Ralstonia solanacearum (Smith) Yabuuchi et al. Επιπλέον, οι απαιτήσεις ελέγχου της Ένωσης για την εισαγωγή κονδύλων Solanum tuberosum L. καταγωγής Αιγύπτου πρέπει να περιορίζονται στο καθεστώς ενδελεχούς ελέγχου κατά την άφιξη αυτών των κονδύλων στην Ένωση. (6) Τα κράτη μέλη θα πρέπει να παρέχουν στην Επιτροπή και στα άλλα κράτη μέλη μετά από κάθε περίοδο εισαγωγών λεπτομερή στοιχεία σχετικά με τις εισαγωγές που πραγματοποιήθηκαν προκειμένου να αξιολογηθεί η εφαρμογή της παρούσας απόφασης. (7) Για λόγους σαφήνειας και διαφάνειας, κρίνεται, συνεπώς, σκόπιμο να καταργηθεί η απόφαση 2004/4/ΕΚ και να αντικατασταθεί από την παρούσα απόφαση. (8) Είναι αναγκαίο να προβλέπεται η δυνατότητα αναθεώρησης της παρούσας απόφασης. (9) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Απαλλαγμένες από επιβλαβείς οργανισμούς περιοχές 1. Η είσοδος στην επικράτεια της Ένωσης κονδύλων του Solanum tuberosum L. που κατάγονται από την Αίγυπτο επιτρέπεται αν έχουν καλλιεργηθεί σε περιοχές που περιλαμβάνονται στον κατάλογο των απαλλαγμένων από επιβλαβείς οργανισμούς περιοχών που αναφέρονται στην παράγραφο 2 και αν πληρούνται οι απαιτήσεις που καθορίζονται στο παράρτημα. 2. Η Επιτροπή διαβιβάζει στα κράτη μέλη κατάλογο των απαλλαγμένων από επιβλαβείς οργανισμούς περιοχών που υποβάλλει η Αίγυπτος πριν από κάθε περίοδο εισαγωγών και ο οποίος περιέχει τις απαλλαγμένες από επιβλαβείς οργανισμούς περιοχές που καθορίζονται σύμφωνα με το «διεθνές πρότυπο του FAO για τα φυτοϋγειονομικά μέτρα, μέρος 4: Παρακολούθηση των επιβλαβών οργανισμών - Απαιτήσεις για τον καθορισμό των απαλλαγμένων από επιβλαβείς οργανισμούς περιοχών». 3. Όταν κοινοποιηθεί στην Επιτροπή και στην Αίγυπτο κρούσμα Ralstonia solanacearum (Smith) Yabuuchi et al., η περιοχή από την οποία κατάγονται οι επιβλαβείς κόνδυλοι του Solanum tuberosum L. αποκλείεται από τον κατάλογο των απαλλαγμένων από επιβλαβείς οργανισμούς περιοχών που αναφέρεται στην παράγραφο 2, αν εκκρεμεί το αποτέλεσμα των ερευνών που πραγματοποιούνται στην Αίγυπτο. Η Επιτροπή διαβιβάζει στα κράτη μέλη τα αποτελέσματα αυτών των ερευνών και, αν χρειάζεται, τον επικαιροποιημένο κατάλογο των απαλλαγμένων από επιβλαβείς οργανισμούς περιοχών, όπως υποβάλλεται από την Αίγυπτο. Άρθρο 2 Υποβολή στοιχείων και κοινοποιήσεων 1. Τα κράτη μέλη εισαγωγής υποβάλλουν στην Επιτροπή και στα άλλα κράτη μέλη, κάθε χρόνο πριν από τις 31 Αυγούστου, πληροφορίες σχετικά με τις εισαγόμενες ποσότητες σύμφωνα με την παρούσα απόφαση στη διάρκεια της προηγούμενης περιόδου εισαγωγών, λεπτομερή τεχνική έκθεση σχετικά με τις επιθεωρήσεις που αναφέρονται στο σημείο 4 του παραρτήματος και δοκιμή λανθάνουσας μόλυνσης που αναφέρεται στο σημείο 5 του παραρτήματος και αντίγραφα όλων των επίσημων φυτοϋγειονομικών πιστοποιητικών. 2. Όταν τα κράτη μέλη κοινοποιούν στην Επιτροπή την υποψία ή επιβεβαιωμένα ευρήματα του Ralstonia solanacearum (Smith) Yabuuchi et al. σύμφωνα με το σημείο 6 του παραρτήματος, η εν λόγω κοινοποίηση συνοδεύεται με αντίγραφα των αντίστοιχων επίσημων φυτοϋγειονομικών πιστοποιητικών και των συνημμένων εγγράφων. 3. Η κοινοποίηση που αναφέρεται στην παράγραφο 2 καλύπτει μόνον την αποστολή η οποία αποτελείται από παρτίδες οι οποίες έχουν όλες την ίδια προέλευση. Άρθρο 3 Κατάργηση Καταργείται η απόφαση 2004/4/ΕΚ. Άρθρο 4 Επανεξέταση Η Επιτροπή θα επανεξετάσει την παρούσα απόφαση πριν από τις 30 Σεπτεμβρίου 2012. Άρθρο 5 Αποδέκτες Η παρούσα απόφαση απευθύνεται στα κράτη μέλη. Βρυξέλλες, 29 Νοεμβρίου 2011.

Εμπορικές πράξεις

Εμπορική νομοθεσία


ΚΑΝΟΝΙΣΜΌΣ (ΕΕ) αριθ. 1231/2011 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ της 16ης Νοεμβρίου 2011 για την τροποποίηση του κανονισμού (ΕΚ) αριθ. 378/2007 του Συμβουλίου όσον αφορά τους κανόνες για την εφαρμογή της προαιρετικής διαφοροποίησης των άμεσων ενισχύσεων στα πλαίσια της κοινής γεωργικής πολιτικής ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43 παράγραφος 2, Έχοντας υπόψη την πρόταση της Ευρωπαϊκής Επιτροπής, Κατόπιν διαβίβασης του σχεδίου νομοθετικής πράξης στα εθνικά κοινοβούλια, Έχοντας υπόψη τη γνώμη της Ευρωπαϊκής Οικονομικής και Κοινωνικής Επιτροπής (1), Αποφασίζοντας σύμφωνα με τη συνήθη νομοθετική διαδικασία (2), Εκτιμώντας τα ακόλουθα: (1) Ο κανονισμός (ΕΚ) αριθ. 378/2007 του Συμβουλίου, της 27ης Μαρτίου 2007, σχετικά με τον καθορισμό των κανόνων της προαιρετικής διαφοροποίησης των άμεσων ενισχύσεων που προβλέπονται από τον κανονισμό (ΕΚ) αριθ. 1782/2003 για τη θέσπιση κοινών κανόνων για τα καθεστώτα άμεσης στήριξης στα πλαίσια της κοινής γεωργικής πολιτικής και για τη θέσπιση ορισμένων καθεστώτων στήριξης για τους γεωργούς (3) αναθέτει στην Επιτροπή εξουσίες για την εκτέλεση ορισμένων από τις διατάξεις του εν λόγω κανονισμού. (2) Ως συνέπεια της έναρξης ισχύος της συνθήκης της Λισαβόνας, οι εξουσίες που ανατέθηκαν στην Επιτροπή βάσει του κανονισμού (ΕΚ) αριθ. 378/2007 είναι ανάγκη να ευθυγραμμιστούν με τα άρθρα 290 και 291 της συνθήκης για τη λειτουργία της Ευρωπαϊκής Ένωσης. (3) Προκειμένου να εξασφαλισθούν ενιαίες προϋποθέσεις για την εκτέλεση του κανονισμού (ΕΚ) αριθ. 378/2007, στα ενδιαφερόμενα κράτη μέλη θα πρέπει να ανατεθούν στην Επιτροπή εκτελεστικές αρμοδιότητες. (4) Οι εκτελεστικές αρμοδιότητες που αφορούν την έγκριση συγκεκριμένων διατάξεων σχετικά με την ενσωμάτωση της προαιρετικής διαφοροποίησης στον προγραμματισμό για την αγροτική ανάπτυξη και τη διασφάλιση της δημοσιονομικής διαχείρισης της προαιρετικής διαφοροποίησης θα πρέπει να ασκούνται σύμφωνα με τον κανονισμό (ΕΕ) αριθ. 182/2011 του Ευρωπαϊκού Κοινοβουλίου και του Συμβουλίου, της 16ης Φεβρουαρίου 2011, για τη θέσπιση κανόνων και γενικών αρχών σχετικά με τους τρόπους ελέγχου από τα κράτη μέλη της άσκησης των εκτελεστικών αρμοδιοτήτων από την Επιτροπή (4). (5) Η Επιτροπή θα πρέπει να καθορίζει τα καθαρά ποσά που προκύπτουν από την εφαρμογή της προαιρετικής διαφοροποίησης διά εκτελεστικών πράξεων και, δεδομένης της ιδιαίτερής τους φύσης, ενεργώντας χωρίς να εφαρμόζει τον κανονισμό (ΕΕ) αριθ. 182/2011. (6) Συνεπώς, ο κανονισμός (ΕΚ) αριθ. 378/2007 θα πρέπει να τροποποιηθεί αναλόγως, ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΚ) αριθ. 378/2007 τροποποιείται ως εξής: 1) στο άρθρο 4 παράγραφος 1, η εισαγωγική φράση αντικαθίσταται από το ακόλουθο κείμενο: «1. Τα καθαρά ποσά που αντιστοιχούν στην εφαρμογή της προαιρετικής διαφοροποίησης καθορίζονται από την Επιτροπή, μέσω εκτελεστικών πράξεων χωρίς εφαρμογή του άρθρου 6α, βάσει:»· 2) το άρθρο 6 αντικαθίσταται από το ακόλουθο κείμενο: «Άρθρο 6 1. Η Επιτροπή, μέσω εκτελεστικών πράξεων, εκδίδει ειδικές διατάξεις για την ενσωμάτωση της προαιρετικής διαφοροποίησης στον προγραμματισμό αγροτικής ανάπτυξης. Οι εν λόγω εκτελεστικές πράξεις εκδίδονται σύμφωνα με τη διαδικασία εξέτασης στην οποία παραπέμπει το άρθρο 6α παράγραφος 1. 2. Η Επιτροπή, μέσω εκτελεστικών πράξεων, εκδίδει ειδικές διατάξεις για τη δημοσιονομική διαχείριση της προαιρετικής διαφοροποίησης. Οι εν λόγω εκτελεστικές πράξεις εκδίδονται σύμφωνα με τη διαδικασία εξέτασης στην οποία παραπέμπει το άρθρο 6α παράγραφος 2.»· 3) προστίθεται το ακόλουθο άρθρο: «Άρθρο 6α 1. Η Επιτροπή επικουρείται από την επιτροπή αγροτικής ανάπτυξης, που έχει συσταθεί δυνάμει του κανονισμού (ΕΚ) αριθ. 1698/2005. Η εν λόγω επιτροπή αποτελεί επιτροπή κατά την έννοια του κανονισμού (ΕΕ) αριθ. 182/2011 (5). Στις περιπτώσεις που γίνεται μνεία της παρούσας παραγράφου, εφαρμόζεται το άρθρο 5 του κανονισμού (ΕΕ) αριθ. 182/2011. 2. Η Επιτροπή επικουρείται από την επιτροπή των γεωργικών ταμείων η οποία έχει συσταθεί βάσει του κανονισμού (ΕΚ) αριθ. 1290/2005. Η εν λόγω επιτροπή αποτελεί επιτροπή κατά την έννοια του κανονισμού (ΕΕ) αριθ. 182/2011. Στις περιπτώσεις που γίνεται μνεία της παρούσας παραγράφου, εφαρμόζεται το άρθρο 5 του κανονισμού (ΕΕ) αριθ. 182/2011. Άρθρο 2 Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Στρασβούργο, 16 Νοεμβρίου 2011.

Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)

Υπουργείο Γεωργίας

Γεωργική νομοθεσία

ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ


ΚΑΝΟΝΙΣΜΌΣ (ΕΕ) αριθ. 1171/2011 ΤΗΣ ΕΠΙΤΡΟΠΉΣ της 16ης Νοεμβρίου 2011 σχετικά με την άρνηση έγκρισης ορισμένων ισχυρισμών υγείας που διατυπώνονται για τα τρόφιμα, εξαιρουμένων όσων αφορούν τη μείωση του κινδύνου εκδήλωσης ασθένειας και την ανάπτυξη και υγεία των παιδιών (Κείμενο που παρουσιάζει ενδιαφέρον για τον ΕΟΧ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1924/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τους ισχυρισμούς διατροφής και υγείας που διατυπώνονται στα τρόφιμα (1), και ιδίως το άρθρο 18 παράγραφος 5, Εκτιμώντας τα ακόλουθα: (1) Με βάση τον κανονισμό (ΕΚ) αριθ. 1924/2006, απαγορεύονται οι ισχυρισμοί υγείας που διατυπώνονται στα τρόφιμα, αν αυτοί δεν έχουν εγκριθεί από την Επιτροπή σύμφωνα με τον εν λόγω κανονισμό και δεν περιλαμβάνονται σε κατάλογο επιτρεπόμενων ισχυρισμών. (2) Ο κανονισμός (ΕΚ) αριθ. 1924/2006 προβλέπει επίσης ότι οι αιτήσεις για την έγκριση ισχυρισμών υγείας μπορούν να υποβάλλονται από τους υπευθύνους των επιχειρήσεων τροφίμων στην αρμόδια εθνική αρχή ενός κράτους μέλους. Η αρμόδια εθνική αρχή διαβιβάζει τις έγκυρες αιτήσεις στην Ευρωπαϊκή Αρχή για την Ασφάλεια των Τροφίμων (EFSA), στο εξής «η Αρχή». (3) Μετά την παραλαβή της αίτησης, η Αρχή ενημερώνει χωρίς καθυστέρηση τα άλλα κράτη μέλη και την Επιτροπή σχετικά με την αίτηση και διατυπώνει γνώμη για τον υπό εξέταση ισχυρισμό υγείας. (4) Η Επιτροπή καλείται να αποφασίζει για την έγκριση των ισχυρισμών υγείας, λαμβάνοντας υπόψη τη γνώμη της Αρχής. (5) Μετά την αίτηση που υποβλήθηκε από την εταιρεία Yakult Europe B.V. σύμφωνα με το άρθρο 13 παράγραφος 5 του κανονισμού (ΕΚ) αριθ. 1924/2006, η Αρχή κλήθηκε να εκδώσει γνώμη σχετικά με ισχυρισμό υγείας ο οποίος αφορούσε την επίδραση του ζωντανού Lactobacillus casei στέλεχος Shirota και τη διατήρηση της άμυνας του ανώτερου αναπνευστικού έναντι παθογόνων χάρη στη διατήρηση της άμυνας του ανοσοποιητικού (ερώτηση αριθ. EFSA-Q-2010-00137) (2). Ο ισχυρισμός που προτάθηκε από τον αιτούντα είχε, μεταξύ άλλων, την ακόλουθη διατύπωση: «Η καθημερινή κατανάλωση ζωντανού Lactobacillus casei στέλεχος Shirota όπως υπάρχει σε προϊόν ζυμωμένου γάλακτος βοηθάει στη διατήρηση της άμυνας του ανώτερου αναπνευστικού συμβάλλοντας στην υποστήριξη των μηχανισμών ανοσίας». (6) Στις 18 Οκτωβρίου 2010 η Επιτροπή και τα κράτη μέλη παρέλαβαν την επιστημονική γνώμη της Αρχής, που κατέληγε στο συμπέρασμα ότι, με βάση τα στοιχεία που υποβλήθηκαν, δεν τεκμηριώνεται η σχέση αιτίου-αποτελέσματος μεταξύ της κατανάλωσης ζωντανού Lactobacillus casei στέλεχος Shirota και της ισχυριζόμενης επίδρασης. Συνεπώς, αφού ο ισχυρισμός δεν συμμορφώνεται με τις απαιτήσεις του κανονισμού (ΕΚ) αριθ. 1924/2006, δεν θα πρέπει να εγκριθεί. (7) Μετά την αίτηση που υποβλήθηκε από την εταιρεία Piimandusühistu E-Piim (Dairy Cooperative E-Piim) σύμφωνα με το άρθρο 13 παράγραφος 5 του κανονισμού (ΕΚ) αριθ. 1924/2006, η Αρχή κλήθηκε να εκδώσει γνώμη σχετικά με ισχυρισμό υγείας ο οποίος αφορούσε την επίδραση του Lactobacillus plantarum TENSIATM στο ημίσκληρο τυρί τύπου Edam της μάρκας HarmonyTM και τη διατήρηση της αρτηριακής πίεσης σε φυσιολογικά επίπεδα (ερώτηση αριθ. EFSA-Q-2010-00950) (3). Ο ισχυρισμός που προτάθηκε από τον αιτούντα είχε την ακόλουθη διατύπωση: «Η τακτική κατανάλωση (τουλάχιστον επί τρεις εβδομάδες) 50 γρ/ημερησίως Südamejuust της μάρκας HarmonyTM που περιέχει προβιοτικό Lactobacillus plantarum TENSIATM συμβάλλει στη διατήρηση της υγείας του καρδιαγγειακού συστήματος/της υγείας της καρδιάς μειώνοντας την αρτηριακή πίεση/σύμβολο της καρδιάς». (8) Στις 14 Φεβρουαρίου 2011, η Επιτροπή και τα κράτη μέλη παρέλαβαν την επιστημονική γνώμη της Αρχής, που κατέληγε στο συμπέρασμα ότι, με βάση τα στοιχεία που υποβλήθηκαν, δεν τεκμηριώνεται η σχέση αίτιου-αποτελέσματος μεταξύ της κατανάλωσης του Lactobacillus plantarum TENSIATM στο ημίσκληρο τυρί τύπου Edam της μάρκας HarmonyTM και της ισχυριζόμενης επίδρασης. Συνεπώς, εφόσον ο ισχυρισμός δεν συμμορφώνεται με τις απαιτήσεις του κανονισμού (ΕΚ) αριθ. 1924/2006, δεν θα πρέπει να εγκριθεί. (9) Όλοι οι ισχυρισμοί υγείας που αναφέρονται στον παρόντα κανονισμό είναι ισχυρισμοί υγείας που αναφέρονται στο άρθρο 13 παράγραφος 1 στοιχείο α) του κανονισμού (ΕΚ) αριθ. 1924/2006 και μπορούν να επωφεληθούν από τη μεταβατική περίοδο που προβλέπεται στο άρθρο 28 παράγραφος 5 του εν λόγω κανονισμού. Επειδή η Αρχή κατέληξε στο συμπέρασμα ότι δεν τεκμηριώνεται η σχέση αιτίου-αποτελέσματος μεταξύ των τροφίμων και των εικαζόμενων αποτελεσμάτων, οι ισχυρισμοί δεν συμμορφώνονται με τον κανονισμό (ΕΚ) αριθ. 1924/2006 και, επομένως, δεν μπορούν να επωφεληθούν από τη μεταβατική περίοδο που προβλέπεται στο εν λόγω άρθρο. (10) Για να διασφαλιστεί πλήρης συμμόρφωση με τον παρόντα κανονισμό, τόσο οι υπεύθυνοι των επιχειρήσεων τροφίμων όσο και οι εθνικές αρμόδιες αρχές θα πρέπει να λάβουν τα αναγκαία μέτρα για να εξασφαλιστεί ότι, το αργότερο έξι μήνες μετά την έναρξη ισχύος του παρόντος κανονισμού δεν θα υπάρχουν πλέον στην αγορά τα προϊόντα που φέρουν τους ισχυρισμούς υγείας που αναφέρονται στο παράρτημα. (11) Κατά τον καθορισμό των μέτρων που προβλέπονται στον παρόντα κανονισμό συνεκτιμήθηκαν τα σχόλια που υπέβαλαν οι αιτούντες και το κοινό στην Επιτροπή σύμφωνα με το άρθρο 16 παράγραφος 6 του κανονισμού (ΕΚ) αριθ. 1924/2006. (12) Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων και ούτε το Ευρωπαϊκό Κοινοβούλιο ούτε το Συμβούλιο αντιτάχθηκαν σ’ αυτά, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 1. Οι ισχυρισμοί υγείας που παρατίθενται στο παράρτημα του παρόντος κανονισμού δεν περιλαμβάνονται στον κατάλογο της Ένωσης με τους επιτρεπόμενους ισχυρισμούς ο οποίος προβλέπεται στο άρθρο 13 παράγραφος 3 του κανονισμού (ΕΚ) αριθ. 1924/2006. 2. Ωστόσο, τα προϊόντα που φέρουν αυτούς τους ισχυρισμούς υγείας και διατίθενται στην αγορά ή έχουν επισημανθεί πριν από την ημερομηνία έναρξης ισχύος του παρόντος κανονισμού μπορούν να εξακολουθήσουν να κυκλοφορούν στην αγορά για έξι μήνες κατ’ ανώτατο όριο μετά την ημερομηνία αυτή. Άρθρο 2 Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 16 Νοεμβρίου 2011.

Πολιτική για την υγεία

ΑΓΟΡΑΝΟΜΙΚΗ ΝΟΜΟΘΕΣΙΑ


ΑΠΌΦΑΣΗ ΤΟΥ ΣΥΜΒΟΥΛΊΟΥ της 26ης Μαρτίου 2012 σχετικά με τη σύναψη της περιφερειακής σύμβασης για πανευρωμεσογειακούς προτιμησιακούς κανόνες καταγωγής (2013/94/ΕΕ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 6 στοιχείο α), Έχοντας υπόψη την πρόταση της Ευρωπαϊκής Επιτροπής, Έχοντας υπόψη τη σύμφωνη γνώμη του Ευρωπαϊκού Κοινοβουλίου, Εκτιμώντας τα ακόλουθα: (1) Στις 26 Νοεμβρίου 2009 το Συμβούλιο εξουσιοδότησε την Επιτροπή να αρχίσει διαπραγματεύσεις με τα κράτη της ΕΖΕΣ, τις χώρες που συμμετέχουν στη Διαδικασία της Βαρκελώνης, τις χώρες που συμμετέχουν στη Διαδικασία Σταθεροποίησης και Σύνδεσης καθώς και με τις νήσους Φερόε σχετικά με την περιφερειακή σύμβαση για πανευρωμεσογειακούς προτιμησιακούς κανόνες καταγωγής, εφεξής «η σύμβαση». (2) Στις 9 Δεκεμβρίου 2009, το κείμενο της σύμβασης εγκρίθηκε από τους υπουργούς εμπορίου των ευρωμεσογειακών χωρών κατά τη σύνοδο που πραγματοποιήθηκε στις Βρυξέλλες. (3) Δυνάμει της απόφασης 2013/93/ΕΕ του Συμβουλίου (1) και υπό την επιφύλαξη της σύναψής της σε μεταγενέστερη ημερομηνία, η σύμβαση υπεγράφη για λογαριασμό της Ευρωπαϊκής Ένωσης στις 14 Απριλίου 2011. (4) Κατά συνέπεια η σύμβαση πρέπει να συναφθεί, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η περιφερειακή σύμβαση για πανευρωμεσογειακούς προτιμησιακούς κανόνες καταγωγής εγκρίνεται εξ ονόματος της Ευρωπαϊκής Ένωσης. Το κείμενο της σύμβασης επισυνάπτεται στην παρούσα απόφαση. Άρθρο 2 Ο πρόεδρος του Συμβουλίου ορίζει το πρόσωπο που είναι εξουσιοδοτημένο να καταθέσει εξ ονόματος της Ευρωπαϊκής Ένωσης το έγγραφο αποδοχής που προβλέπεται στο άρθρο 10 της σύμβασης. Άρθρο 3 Η Επιτροπή εκπροσωπεί την Ευρωπαϊκή Ένωση στη μεικτή επιτροπή που συνιστάται με το άρθρο 3 της σύμβασης. Οι αντιπρόσωποι των κρατών μελών μπορούν να παραστούν στις συνεδριάσεις της μεικτής επιτροπής. Άρθρο 4 Η παρούσα απόφαση αρχίσει να ισχύει την ημέρα της έκδοσής της. Βρυξέλλες, 26 Μαρτίου 2012.

Διεθνείς συμφωνίες

ΔΙΕΘΝΕΙΣ ΣΧΕΣΕΙΣ


ΚΑΝΟΝΙΣΜΌΣ (ΕΕ) αριθ. 537/2011 ΤΗΣ ΕΠΙΤΡΟΠΉΣ της 1ης Ιουνίου 2011 σχετικά με το μηχανισμό κατανομής ποσοτήτων ελεγχόμενων ουσιών που επιτρέπονται για εργαστηριακές και αναλυτικές χρήσεις στην Ένωση, βάσει του κανονισμού (ΕΚ) αριθ. 1005/2009 του Ευρωπαϊκού Κοινοβουλίου και του Συμβουλίου για τις ουσίες που καταστρέφουν τη στιβάδα του όζοντος Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1005/2009 του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, για τις ουσίες που καταστρέφουν τη στιβάδα του όζοντος (1), και ιδίως το άρθρο 10 παράγραφος 6 τρίτο εδάφιο, Εκτιμώντας τα ακόλουθα: (1) Ο μηχανισμός κατανομής ποσοτήτων ελεγχόμενων ουσιών που επιτρέπονται για εργαστηριακές και αναλυτικές χρήσεις πρέπει να εξασφαλίζει ότι η ετησίως επιτρεπόμενη ποσότητα βάσει αδειών για τους μεμονωμένους παραγωγούς και εισαγωγείς δεν υπερβαίνει το 130 % του μέσου υπολογιζόμενου επιπέδου ελεγχόμενων ουσιών, οι οποίες διετέθησαν βάσει αδειών σε παραγωγούς ή εισαγωγείς για βασικές εργαστηριακές και αναλυτικές χρήσεις κατά την περίοδο 2007 έως 2009 και ότι η συνολική ετησίως επιτρεπόμενη ποσότητα βάσει αδειών, συμπεριλαμβανομένων και των αδειών για υδροχλωροφθοράνθρακες δυνάμει του άρθρου 11 παράγραφος 2 του κανονισμού (ΕΚ) αριθ. 1005/2009 δεν υπερβαίνει τους 110 τόνους δυναμικού καταστροφής του όζοντος (εφεξής «ΔΚΟ»). (2) Οι συνολικές ποσότητες ελεγχόμενων ουσιών που επιτρέπονται για εργαστηριακές και αναλυτικές χρήσεις στις επιχειρήσεις παραγωγής ή εισαγωγής βάσει άδειας κατά την περίοδο 2007 έως 2009 δεν επιτρέπεται να υπερβαίνει τα 77 243,181 χιλιόγραμμα ΔΚΟ, υπολογιζόμενα βάσει της κατόπιν άδειας παραγωγής και εισαγωγής κατά την περίοδο αναφοράς. (3) Η διαφορά σε σχέση με την μέγιστη ποσότητα των 110 τόνων ΔΚΟ (32 756,819 χιλιόγραμμα ΔΚΟ) καθώς και οι ποσότητες για τις οποίες δεν έχει υποβληθεί δήλωση από τις επιχειρήσεις παραγωγής ή εισαγωγής βάσει άδειας κατά την περίοδο 2007 έως 2009 πρέπει να αποδοθεί σε επιχειρήσεις για τις οποίες κατά την περίοδο αναφοράς 2007 έως 2009 δεν είχαν χορηγηθεί άδειες παραγωγής ή εισαγωγής. Ο μηχανισμός κατανομής διασφαλίζει ότι στις επιχειρήσεις που ζητούν νέα ποσόστωση αποδίδεται αναλογικά μερίδιο των προς κατανομή ποσοτήτων. (4) Τα προβλεπόμενα μέτρα στον παρόντα κανονισμό είναι σύμφωνα με τη γνώμη της επιτροπής που έχει συσταθεί δυνάμει του άρθρου 25 παράγραφος 1 του κανονισμού (ΕΚ) αριθ. 1005/2009, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Οι ποσοστώσεις ελεγχόμενων ουσιών για εργαστηριακές και αναλυτικές χρήσεις κατανέμονται σύμφωνα με το μηχανισμό του παραρτήματος στους παραγωγούς και εισαγωγείς στους οποίους δεν είχαν χορηγηθεί άδειες παραγωγής ή εισαγωγής κατά την περίοδο 2007-2009. Άρθρο 2 Ο παρών κανονισμός εφαρμόζεται από την 1η Ιανουαρίου 2011. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 1 Ιουνίου 2011.

Χημική βιομηχανία

ΤΕΛΩΝΕΙΑΚΗ ΝΟΜΟΘΕΣΙΑ